Vesti online / Srpski informativni portal / "Šaljemo još policajaca na granicu sa Mađarskom"\n"Šaljemo još policajaca na granicu sa Mađarskom"\nŠaljemo još policajaca\nOn je odao da je Srbija uputila protestnu notu Mađarskoj zbog upotrebe suzavca koji je zahvatio i deo naše teritorije.\n* Izbeglice ljubile srpske policajce kad su stigli na Horgoš\n* Napeto na Horgošu 2: Izbeglice probile ogradu, policija upotrebila vodene topove\n- Odlučio sam da pošaljemo dodatne policijske snage i sa direktorom policije dogovorio modalitet kako da se to uradi. Cilj je da se spreče dalji napadi na mađarsku policiju sa naše teritorije i da se na human i pristojan način odvoje migranti od ograde i mađarske policije - rekao je Stefanović.\n- Učinićemo sve da incidenata više ne bude, ali voleli bismo i kada bi mađarske kolege manje agresiovno postupale prema migrantima. Tada bi situacija bila lakša za kontrolu - rekao je Stefanović.\n- Ne želimo da dozvolimo da neko sa naše teritorije napada organe druge države - dodao je Stefanović.\n- Razgovaramo sa predstavnicima EU. Srbija ne može sama rešiti ovu situaciju, potrebno je celovito rešenje. Od Evrope očekujemo odgovor, kako ćemo ovaj problem zidova, žica, nasilja, rešiti što pre, jer je to ne samo u interesu Srbije i Mađarske, koje nemaju međusobni bilateralni problem, već u interesu čitave Evrope - rekao je Stefanović.


Vuksanović: Odgovor CNP-a očekivan, naš zahtjev nije bio provokacija - CdM\nVuksanović: Odgovor CNP-a očekivan, naš zahtjev nije bio provokacija\nPredsjednik Srpskog nacionalnog savjeta Momčilo Vuksanović je poručio direktoriici Crnogorskog narodnog pozorišta Zorani Kralj, nakon što je odbijen njegov zahtjev da im CNP ustupi korišćenje sale za proslavu vijeka Podgoričke skupštine da je njen odgovor očekivan, kao i taj zahtjev nije bio provokacija.\n<<<Kralj Vuksanoviću: U CNP-u neće biti obilježavanja Podgoričke skupštine<<<\n“Vaš odgovor na naš zahtjev za korišćenje sale Crnogorskog narodnog pozorišta za manifestaciju obilježavanja Velike Podgoričke skupštine srpskog naroda i Dana ujedinjenja Crne Gore sa Srbijom i drugim južnoslovenskom narodima je očekivan, jer je odnos državnih institucija prema srpskom narodu u Crnoj Gori prepoznat kao zao i diskriminatorski. Naš zahtjev nije bio provokacija, već nada da može doći do\nprevazilaženja očiglednih razlika između jednorodnog naroda, naročito po pitanju identiteta”, naveo je Vuksanović u današnjem dopisu direktorici Kralj.\nPrema njegovim riječima Crnogorci su rođenoj braći pretpostavili uticaj stranih faktora i manjinske narode, pa raznim metodama nemilosrdno brišu tragove svojih predaka i gone svoje najbliže.\n“Srpski narod u Crnoj Gori je izuzetno vitalan i neće zaboraviti ko je. Obilježavaće svoje praznike i sa poštovanjem čuvati od zaborava viševjekovnu srpsku tradiciju Crne Gore. Vrijeme će sigurno učiniti svoje i Crna Gora će ponovo biti slobodna”, zaključio je Vuksanović.\nTagoviCrnogorsko narodno pozorište Momčilo Vuksanović Podgorička skupština Srpski nacionalni savjet Zorana Kralj\n8 Komentara na "Vuksanović: Odgovor CNP-a očekivan, naš zahtjev nije bio provokacija"


Obama u Kongresu traži podršku za reformu zdravstva\nPredstavnički dom američkog Kongresa počeo je debatu o kontroverznom prijedlogu zakona o refomi zdravstvenog sistema. Očekuje se da će rasprava na Kapitol Hilu trajati više sati, dok demokratski lideri u Predstavničkom domu izražavaju nadu da bi zakonodavci mogli već danas da glasaju o predloženoj reformi.\nPredsjednik Barak Obama sastao se danas sa demokratskim kongresmenima kako bi od njih zatražio da podrže prijedlog zakona. Obama je nakon susreta kazao novinarima u Bijeloj kući da je zemlja bliža nego ikada usvajanju reforme zdravstvene zaštite i da je vrijeme da se taj posao okonča. Kongresmen Džejms Klajburn kazao je da je Obamina posjeta ujedinila demokrate u Predstavničkom domu, ali i priznao da vjerovatno nije uticala na njihove glasove.\nLider demokratske većine, kongresmen Stenli Hojer izrazio je nadu da će Demokratska stranka imati dovoljno glasova da usvoji paket reformi, s obzirom na to da ni jedan republikanac neće glasati za predložene mjere.\nU redovnom nedjeljnom obraćanju Republikanske strane, guverner Misisipija Hejli Barbur zatražio je da se prijedlog zakona, o kome se raspravlja u Predstavničkom domu, zamijeni sa skromnijim mjerama koje bi imale podršku obje strane.


Press Online :: Politika :: TENZIJE POSLE PROVOKACIJA Vojska, policija i BIA prekidaju komunikaciju sa službama na KiM, Vučić se ne sastaje s Tačijem, poseta Kosovu i dalje NEIZVESNA\nDva dana uoči najavljene posete Aleksandra Vučića Kosovu i današnjih pregovora u Briselu, posle niza provokacija podignute su tenzije na liniji Beograd - Priština. Rezultat tih tenzija je odluka Vučića da se danas ne sastane sa albanskim predstavnicima, iako je to bilo planirano, a njegova najavljena poseta Kosovu i Metohiji ovog vikenda i dalje je neizvesna.\nVučić se, naime, jutros, u sedištu EK sastao sa visokom predstavnicom EU Federikom Mogerini sa kojom je razgovarao više od dva sata, ali je otkazan sastanak sa Hašimom Tačijem i doveden u pitanje nastavak pregovora. S druge strane, konačna odluka o njegovoj poseti Kosovu, o kojoj su mnogi govorili kao o "Vučićevom Gazimestanu" biće doneta večeras.\nFederika Mogerini i Aleksandar Vučić\nIako su poslednjih dana evropski zvaničnici širili su optimizam o konačnom dogovoru Srbije i Kosova i rešenju kosovskog problema, sve se paktično zakomplikovalo u roku od 24 sata, nakon što je predsednik kosovske skupštine Kadri Veselji praktično zapretio Vučiću hapšenjem ako tokom svoje posete Kosovu obiđe jezero Gazivode.\nDirektor Kancelarije za KiM Marko Đurić rekao je danas u Briselu da je sada pitanje da li će se i kada uopšte nastaviti pregovori sa Prištinom.\n- Predsednik se na to odlučio zbog svih prevara, pretnji i laži kosovskih Albanaca - rekao je Đurić u Briselu.\nS druge strane, zbog dešavanja poslednjih dana predsednik Srbije je naredio vojsci, a zatim zatražio od policije i BIA, da prekinu svaku komunikaciju sa kosovskom policijom, Kforom i bilo kojim albanskim i međunarodnim predstavnicima koji deluju na teritoriji AP Kosovo, a povodom njegove posete.\nTenzije na liniji Beograd - Priština počele su nakon što je direktor Kancelarije za KiM Marko Đurić izjavio da mu je zabranjeno da uđe na KiM, te da je vraćen sa administrativne linije. Taj potez kosovske policije ocenio je kao skandalozan i suprotan postignutom sporazumu. Druga strana to je, međutim, demantovala i saopštila da je Đurić dobio dozvolu, ali da nije ušao, jer je imao "svoje razloge".\nSituacija je eskalirala nakon izjave predsednika Skupštine Kosovo Kadrija Veseljija, koja je i bila okidač za naređenje Vučića vojsci Srbije i "molbu" policiji i BIA da prekinu svaku komunikaciju sa policijskim organima Kosova, KFOR-om i međunarodnim predstavnicima na KiM.\nVeselji je izjavio da je Vučić dobio dozvolu za posetu Kosovu, ali da ta odluka, u slučaju destabilizacije, može biti i promenjena. On je zapretio i da će Vučić, u slučaju da uđe na KiM bez dozvole, proći isto kao Marko Đurić.\n- Neka proba bez dozvole, zna kako je to prošlo sa onim drugim (Markom Đurićem) - rekao je on i dodao da Vučić nema šta da traži na jezeru Gazivode.\nRanije je najavljeno da će predsednik Srbije u suobotu i nedelju posetiti Kosovo. Prvog dana bilo je u planu da dođe u Zubin Potok, kao i jezero i hidrocentralu Gazivode, koji pripadaju toj opštini. Uz to, razmatran je i odlazak u Lešak, naselje u Leposaviću.\nZa nedelju je planirano da Vučić poseti severnu Kosovsku Mitrovicu, gde se pripremao sastanak sa privrednicima, predstavnicima zdravstvenih, obrazovnih i kulturnih institucija, ali i sa predstavnicima političkih organizacija, kao i direktno s narodom.\nStefanović: Garantujem da Vučića neće uhapsiti\nNakon poruka iz Prištine, doveden je u pitanje njegov odlazak na pregovore u Brisel, gde je ipak na kraju otišao. Međutim, odlučeno da je zargovora sa kosovskim predstavnicima neće biti. Još se ne zna se da li će Vučić otići u dvodnevnu posetu Kosovu. Kako smo nezvanično saznali, ona će biti otkazana u slučaju da mu Priština zabrani ulazak.\nMinistar policije Nebojša Stefanović izjavio je da će odluka o odlasku na KiM biti doneta nakon što se predsednik Srbije vrati iz Brisela. On je istakao i da "garantuje da Vučića niko tamo neće hapsiti".\n- Ako predsednik odluči da ide na KiM, garantujem da njega tamo niko neće hapsiti, jer dobro poznajem Vučića i ljude koji će biti sa njim - naveo je Stefanović i dodao da je odluka da prekinu svaku komunikaciju sa kosovskom policijom, kao i albanskim i međunarodnim predstavnicima doneta na osnovu neodgovornosti svih tih instituacija da obezbede pristojnu posetu.\nTači: Podržavam dolazak Vučića na Kosovo\nU Brisel je otputovao i kosovski predsednik Hašim Tači. On je tamo izjavio da poštuje legitimno interesovanje predstavnika Srbije da razgovara sa predstavnicima srpske zajednice na KiM.\n- Odluka kosovskih institucija o poseti predsednika Srbije Aleksandra Vučića Kosovu je poznata - rekao je Tači.\nOn je rekao da podržava sastanak Vučića sa predstavnicim Srba na KiM, kako bi i njima objasnili da nije potreban strah i panika.\n- Nadam se da će biti poslate poruke o dobrosusedskim odnosima, miru, zajedničkom životu i neophodnosti za postizanje konačnog sporazuma između Srbije i Kosova - istakao je Tači.\nVulin: Ili će oni obezbediti bezbednos, ili ćemo mi\nMinistar odbrane Aleksandar Vulin istakao je danas da će svako naređenje predsednika Srbije Aleksandra Vučića biti izvršeno, a da će ako Vučić donese odluku da poseti Kosovo i Metohiju poseta biti bezbedna i po planu koji predsednik odobri.\n"Ako predsednik Vučić donese odluku da poseti Kosovo i Metohiju poseta će biti bezbedna i po planu koji odobri predsednik Vučić. Njegovu bezbednost će omogućiti organi na Kosovu i Metohiji ili ćemo to uraditi mi. Izbor je na Šiptarima baš kao i na Kforu i Euleksu", izjavio je Vulin, navodi se u saopštenju ministarstva.


U Pančevu više nema 260 tona opasnog otpada - Radio televizija Pančevo\n13. decembra 2018. 13. decembra 2018. 0667\nMinistar zaštite životne sredine Goran Trivan sa gradonačelnikom Pančeva Sašom Pavlovim obišao lokaciju na Novoseljanskom putu gde je pre nekoliko meseci otkriven opasan otpad. Sa ove lokacije ukolonjeno je preko 260 tona opasnog otpada i adekvatno uskladišteno, gde nema opasnosti po zdravlje ljudi i životne sredine.\nPre nekolko meseci na lokaciji Novoseljanski put broj 94-a otkrivena je velika količina opasnog otpada koja je bila zakopana. Preko 260 tona otpada za koji je analizama utvrđeno da se radi o opasnom otpadu je izmešten i uskladišten. Ministar zaštite životne sredine Goran Trivan obećao je da će otpad biti uklonjen, obišavši lokaciju u Pančevu uverio se da je lokacija očišćena i da nema opasnosti po zdravlje ljudi i životne sredine.\nGrad Pančevo je jedan od najsenzibilnijih lokalnih sredina jer svakodnevno vodimo računa o zaštiti životne sredine, rakao je Saša Pavlov, gradonačelnik Pančeva\nSa lokacije na Novoseljanskom putu odneto je 260 tona opasnog otpada, a analizama je utvrđeno je da je 10 posto bilo hemijskog otpada koji će biti izvezen i tretiran van države.\nNelegalno skladištenje opasnog otpada kažnjivo je u Srbiji. Donešene su i prve presude, neki počinioci su osuđeni na više godina zatvora istakao je ministar ekologije Trivan i dodao da Tužilaštvo radi svoj posao i traga za počinocem koji je nelegalno skladištio otpad na Novoseljanskom putu.Vlada Republike Srbije odnosno Ministarstvo ekologije ulaže velika sredstva za očuvanje životne sredine i zamolio je građane da ako posumnjaju da neko nelegalno bilo šta zakopava obaveste Ministarstvio zaštite životne sredine.


Igrači Bečeja prevalili su veliku kilometražu da bi se sa juga Srbije vratili bez bodova i sa minus pet u gol razlici. Možda se razlog za ovakav rezultat može tražiti u tome što su fudbaleri Bečeja u Vranje stigli oslabljeni, jer u sastavu nije bilo dvojice standardnih igrača, kapitena Ikića i najboljeg golgetera u prošlogodišnjoj drugoj ligi, Sekulića, ali je, izgleda, ključ problema u tome što su i na ovoj utakmici, kao i na većini prethodnih, igrali samo jedno poluvreme.\n„Goleadu“ domaćina započeo je Davor Tasić u 2. minutu, da bi se za primljeni gol Žeravica revanširao minut kasnije. Protivnički tim, a i gosti su očekivali da će ovo biti jedna ravnopravna utakmica, ali je od 9. minuta sve krenulo loše po tim iz Bečeja.\nMiodrag Mitić je u 9. minutu ponovo zatresao mrežu Bečejaca, da bi mu se potom pridružili u 14. minutu Igor Stojanović, u 16. Danijel Stojšić i u 18. minutu strelac prvog gola, Davor Tasić, donevši svom timu prednost od čak 5:1.\nBečejci su u drugom poluvremenu pokušali donekle da pariraju protivniku, ali se prednost domaćina iz prvog poluvremena nije mogla nadoknaditi.\nU drugom poluvremenu prvi se u listu strelaca, u 24. minutu, upisao Nemanja Žeravica, da bi samo tri minuta kasnije, u 27. minutu Mita Kobiljski smanjio prednost domaćina na 5:3. Nakon tog pogotka domaći se vraćaju u formu iz prvog poluvremena i ponovo ostvaruju goleadu, u 29. minutu Miodrag Mitić se po drugi put upisuje u listu strelaca, da bi Miloš Trajković u 32, i Dejan Krstić u 33. minutu povisili rezultat na 8:3. Dva minuta pre kraja meča Miodrag Mitić postiže deveti pogodak za svoj tim, da bi Bečejci u poslednjem minutu preko Kobiljskog uspeli da ublaže poraz na konačnih 9:4.\nU narednom, sedmom kolu, u nedelju 7. novembra ekipa KMF Bečeja dočekuje na svom parketu KMF Kopernikus Vidre iz Niša.\nEkipa Bečeja trenutno se nalazi na 12. mestu tabele Prve futsal lige Srbije, a svaki sledeći susret biće im odlučujući u borbi za opstanak.\nViše iz ove kategorije « Područna liga Novi Sad: Iz keca u poraz, pa fenjer u ruke\tVojvođanska liga Istok: Novobečejci prekinuli post »


Prva potpuna kompjuterska simulacija života « Photon Tide\nPhoton Tide > Članci > Nauka > Prva potpuna kompjuterska simulacija života\nPrva potpuna kompjuterska simulacija života\nPosle nekoliko manjih pokušaja, naučnici sa Stanford univerziteta su kompjuterski simulirali život jedne bakterije.\nSimuliranje rada života naših organizama je oduvek prestavljalo jedan od ciljeva molekularnih biologa, koji su želeli da vide kako bi ćelije živih organizama radile u raznim okruženjima i prisustvu stranih materija. Ovaj eksperiment je najzad uspešno urađen u prostorijama Ameručkong Stanford Univerziteta i J. Craig Venter Institute.\nČak 128 moćnih kompjuterskih konfiguracija je uspelo da savršeno emulira život celokupnog organizma Mycoplasma genitalium (batkerija poja se kod ljudi prenosi seksualnim putem). Ovaj organizam je namerno izabran jer u sebi sadrži drastično manji genom (521) nego bilo koja druga bakterija koja je dobro izučena od strane naučne zajednice (Escherichia Coli koja se nastanila u našim stomacima na primer ima čak 4288 gena). Simulacija je uspela tako što su podelili kompjutere u sekcije (module) koji su imali zadatak da emuliraju samo odredjene delove batketrije, sa brzim optičkim konekcijama sa ostalim modulima. Uzimajući u obzir sve životne procese ove bakterije (RNA, DNA, proteini, i molekulski sastav svih njenih komponenti) simulacija u trajanju od 10 sati je uspešno prikazala deljenje ove bakterije na dva dela, što je isti vremenski period kao i u stvarnom životnom okruženju.\nOvaj uspeh prvog simuliranja veštačkog života će pored naučnih otkrića moći da se iskorisi i u komercialne svrhe, pogotovo u potrazi za bakterijama koje proizvode biogorivo i slične kompleksne hemikalije. Više detalja pročitajte na stranici NY Times-a.\nNovi oblik života u podzemnom jezeru\nKraj simuliranog putovanja na Mars\nTau Ceti krije pet planeta?


beogradski maraton Arhive - Stranica 3 od 3 - Dan u Beogradu\nNaslovna » Arhive po tagovima: beogradski maraton (strana 3)\nArhive po tagovima: beogradski maraton\nSve je spremno za 26. Beogradski maraton\n19. april 2013. Sport 0\nU nedelju, 21. aprila, biće održan 26. Beogradski maraton, najveća i najmasovnija sportska manifestacija u našoj zemlji.\n25. februar 2013. Sport 0\nASB organizator 26. Beogradskog maratona\n12. februar 2013. BG svaštara 0\nOrganizaciju ovogodišnjeg maratona Sekretarijat za sport i omladinu, na osnovu Odluke Skupštine grada Beograda o stalnoj manifestaciji u oblasti sporta od značaja za grad, poverio je Atletskom savezu Beograda (ASB), istakao je resorni sekretar Aca Kovačević.\nProjekat „Beograd 2020“ i ove godine na Beogradskom maratonu\n25. april 2012. Beograd 2020 0\nOrganizacioni odbor projekta „Beograd 2020“ je i ove godine bio partner i učesnik na 25. Beogradskom maratonu, saopšteno je iz pres-službe „Beograd 2020“. – Pored učešća u „Trci zadovoljstva“, u kategoriji maratona, naš učesnik je po drugi put zaredom bio predstavnik Grčke, Antonios Balaskas, veliki prijatelj Beograda i našeg projekta – izjavio je predsednik Organizacionog odbora Aleksandar Peković. Po njegovim …\n15. april 2012. Sport 0\nU ponedeljak 16. aprila, na trgu Nikole Pašića (kod spomenika) u 12.00, počinje sa radom Prijavni centar 25. Beogradskog maratona. Prijavljivanje za učešće u polumaratonu i maratonu trajaće do subote 21. aprila. Radno vreme prijavnog centra biće svakog dana od 10.00 do 20.00, osim subote (21. aprila) kada će raditi do 16.00. U nedelju 22. aprila, u prijavnom centru će …\n11. januar 2012. Sport 0\nBeogradski maraton ulazi u završnu fazu priprema za održavanje jubilarnog, 25. izdanja, 21. aprila ove godine, a Sergej Bubka, potpredsednik Svetske asocijacije atletskih federacija i još aktuelni svetski rekorder u skoku s motkom, najavio je mogućnost da bude specijalni gost. U istoj funkciji Bubka je bio i na 10. beogradskom „Štark“ maratonu 1997. godine, kada je izjavio da je izuzetno …\n28. decembar 2011. Sport 0\nSvetska asocijacija atletskih federacija (IAAF) saopštila je da će 25. Beogradski maraton biti uvršćen na listu maratona na kojima može da se ostvari norma za učešće na 30. Olimpijskim igrama u Londonu. Ove godine na 24. Beogradskom maratonu takmičari iz više zemalja ostvarili su šest „A“ olimpijskih normi, kako u muškoj tako i u ženskoj konkurenciji. Inače, u okviru jubilarnog …


13:01 >> 12:14\nMnogi nisu verovali da je baš ona u pitanju.\nSelena Gomez, Profimedia\nPevačica i glumica Selena Gomez oduvek je važila za jednu od najatraktivnijih javnih ličnosti, a fanovi su je posebno zavoleli dok je bila u vezi sa Džastinom Biberom. Međutim, danas bi je malo ko prepoznao.\nSelenu su paparaci uslikali na ulicama Los Anđelesa, a potom i u jednom restoranu meksičke hrane, a komentari su bili da je gotovo neprepoznatljiva. Ona je nosila sivu, široku trenerku, na licu nije imala šminku, a kosu je pustila. Kako se može videti, nabacila je i par kilograma viška, te deluje kao i da je natekla.\nOno o čemu se priča već tri godine jeste da se Selena bori sa depresijom, a veliko sažaljenje javnosti izazvala je kada se njen bivši Džastin Biber oženio. Helena dugo, barem ne javno, nije imala dečka, pa je zbog toga dobijala razne komentare zabrinutih fanova, pogotovo kada se pojavi u javnosti ovakvog izgleda.\nIako su Džastin i ona davno stavili tačku na svoju vezu, mnogi se nadaju da će on ostaviti suprugu i pomiriti se sa njom, te smatraju da će to pomoći Seleni da se vrati na pravi put.\nSelena Gomez o početku svoje karijere: Mlada sam život dala Dizniju, nisam znala šta radim\n"Krenula sam" Luna Đogani obavestila fanove o odluci koju je donela\nAnastasija objavila fotografiju sa mužem Katarine Grujić, a ona na njoj neprepoznatljiva! (FOTO)\nNeprepoznatljiva Selena Gomez višak kilograma\nZemanovo stanje zabrinjava Čehe: Parlament pokreće proces opoziva


Grad Beograd finansira završetak gradnje vrtića u Barajevu - Bizlife.rs\nGrad Beograd finansira završetak gradnje vrtića u Barajevu\n11:42 Beograd, 24/11/2011\nMuke roditelja iz barajevskog naselja Gaj koji svoju decu svakodnevno vode u vrtiće u centru ove opštine uskoro će biti prošlost, jer grad Beograd u saradnji sa opštinom i crkvenom opštinom Barajevo završava izgradnju obdaništa u ovom naselju.\nOvaj namenski građen objekat od 800 kvadrata moći će da smesti oko 150 dece svih uzrasta, od jaslenog do polaska u školu, a njegov završetak očekuje se u prvom tromesečju sledeće godine.\nZahvaljujući angažovanju opštine Barajevo i tamošnje crkvene opštine, podignut je objekat površine od oko 800 kvadrata. On je u završnoj fazi i grad Beograd finansira završne građevinsko-zanatske radove, nabavku opreme i nameštaja, kao i moblijara za dvorište. Vrtić je namenski građen, imaće višenamensku salu, distributivnu kuhinju urađenu u skladu sa HACCP principima, objasnila je Ljiljana Jovčić, gradska sekretarka za dečju zaštitu, i dodala da će u ovom objektu takođe boraviti i deca iz obodnih delova Barajeva kojima će ovaj vrtić biti bliži.\nOna je takođe istakla da zbog nedostatka prostora predškolska ustanova u Barajevu nije imala prilike da uključi decu sa smetnjama u razvoju u redovne vrtićke grupe, što će u novom objektu biti moguće, jer je sva oprema u vrtiću koncipirana u susret inkluziji.


Vlada je nedavno imenovala Nacionalnog operatora za tržište električne energije – MEMO za operatora organizovanog tržišta električne energije, odnosno operatora berze električne energije.\nKako je saopšto Sekretarijat Energetske zajednice, posle ove odluke sledeći korak je da MEMO pokrene tendersku proceduru za izbor dobavljača usluga koji će obezbediti platformu za trovanje na dan unapred tržištu.\nSrbija je jedina država u regionu koja ima berzu električne energije, sa dan unapred tržištem, ali u ostalim zemljama su u toku brojne aktivnosti za uspostavljanje dan unapred tržišta. U Crnoj Gori su u toku pregovori sa strateškim partnerom, dok je u Albaniji u toku osnivanje kompanije koja će upravljati berzom.\nOva odluka Vlade Severne Makedonije podržaće sprovođenje projekta povezivanja tržišta između ove države i Bugarske, pokrenutog pod pokroviteljstvom Sekretarijata. Planirano je da ovaj projekat krene u trećem kvartalu 2021. godine.


SRPSKA JE PREŠLA RUBIKON: Dodik uputio inicijativu za sazivanje sjednice NSRS o referendumu – Zvornik Danas\nNaslovna/izbor urednika/SRPSKA JE PREŠLA RUBIKON: Dodik uputio inicijativu za sazivanje sjednice NSRS o referendumu\nSRPSKA JE PREŠLA RUBIKON: Dodik uputio inicijativu za sazivanje sjednice NSRS o referendumu\nPredsjednik Republike Srpske Milorad Dodik poručio je da ni pod kakvim pritiscima neće povući inicijativu za raspisivanje referenduma o Sudu i Tužilaštvu BiH.\nDodik je rekao da je danas Narodnoj skupštini Republike Srpske uputio zahtjev da na posebnoj sjednici razmatra donošenje, odnosno reaktiviranje, odluke o referendumu.\n„Narodna skupština je 2011. godine, kada je ovo bilo na dnevnom redu, sa 66 glasova, u čemu je bila uključena i opozicija, donijela odluku o referendumu, a nekoliko dana nakon toga smo to odložili zbog poznatog dogovora sa /bivšim visokim predstavnikom EU za spoljnu politiku i bezbjednost/ Ketrin Ešton“, podsjetio je Dodik na konferenciji za novinare u Banjaluci.\nOn je naglasio da je njegova dužnost, kao predsjednika Republike, da taj zahtjev reaktivira.\n„Nema autoriteta u svijetu koji bi mogao dovesti do toga da se povuče inicijativa. Postoji samo jedna stvar – da se postojeći Zakon o Sudu i Tužilaštvu i Krivični zakon BiH ukine i da se razgovara o nekom novom modelu suda i tužilaštva BiH“, rekao je Dodik i dodao da taj novi model mora da odražava ustavnu poziciju.\nDodik je istakao da je Srpska čekala četiri godine da se pitanje Suda i Tužilaštva BiH postavi na dnevni red, te da je dobila obećanje Eštonove, izraženo u zajedničkoj izjavi, ali da se ništa od toga nije desilo.\nOdgovarajući na pitanje da li može biti pritisaka njemačkog kancelara Angele Merkel i visokog predstavnika EU Federike Mogerini, pa čak i pritisaka u vidu podizanja optužnice protiv Nasera Orića, Dodik je rekao da Srpska nema razloga da bilo kome više vjeruje, da su svi dobro došli i da ih uvažava, ali da se Srpska ne može odreći referenduma, niti će prihvatiti bilo kakvu vrstu zabrane.\n„Vidim da se priziva i visoki predstavnik, ali svaka njegova odluka ne dolazi u obzir jer neće biti objavljena u Službenom glasniku Republike Srpske“, poručio je Dodik.\nPredsjednik Srpske je naglasio da o referendumu postoje različiti politički stavovi o kojima neće da polemiše, te da mnogi pokazuju da su neupućeni i da nisu kompetentni kada o tome govore, kao na primjer tvrdnje da je referendum antidejtonska aktivnost.\nOn je istakao da Republika Srpska referendumom brani Dejtonski sporazum i izvorne principe tog sporazuma, te da je usmjerena na odbranu onoga što je napisano u Ustavu BiH.\n„Pravosuđe koje je instruisano na nivou BiH u pogledu Suda i Tužilaštva je mimo Dejtonskog sporazuma i nikakve zaprepašćujuće navodne tvrdnje koje su došle iz nekih ambasada u Sarajevu i evropskih kancelarija, kako je to ‘sveta krava’ ne stoje, jer nam ne mogu pokazati nijednu odredbu Ustava i Dejtonskog sporazuma na osnovu čega je moguće da to bude instalisano na nivou BiH“, rekao je Dodik.\nOn je dodao da je međunarodna zajednica u zabludi ako su vjerovali da će institucije koje su nasiljem nametnuli biti prihvaćene kao definitivne.\nIstičući da mnogi postavljaju pitanja šta poslije referenduma, Dodik je rekao da takva pitanja postavljaju neupućeni i oni koji ne žele da vide, ali da će referendum pokazati „da“ ili „ne“ i da će shodno toj odluci sve biti jasno.\n„Odbija se Sud i Tužilaštvo, odbijaju se odluke Suda i Tužilaštva na prostoru Republike Srpske u slučaju ‘ne’ i Srpska je dužna da zaštiti sve svoje građane od tih nezakonitih odluka. Zar je potrebno nekome ko pretenduje da bude ozbiljan političar objašnjavati šta su konsekvence? To je veoma jasno“, naglasio je predsjednik Srpske.\nOn je dodao da postoje određeni „izvršioci radova“ koji su pristali da sruše priču o referendumu, kao što je SDS i njihova politika.\nDodik je građanima Srpske i srpskom narodu poručio da najveća opasnost po Republiku Srpsku prijeti od predstavnika SDS-a u zajedničkim institucijama BiH, te da je njihova sklonost ka izdaji prevazišla i najsmjelija očekivanja svih koji su mislili da je to moguće.\n„Tvrditi kako se ne zna šta se radi, samo govori da oni nemaju karakter i da nisu spremni za borbu. Ovo je trenutak. Ukoliko pustimo da ovo prođe, BiH će dobiti vrhovni sud i onda će biti irelevantna priča o pravosuđu Republike Srpske. To je dio koncepta urušavanja Srpske, koji je trebalo da bude završen još davno reformom policije i pravosuđa i ne možemo prihvatiti da se to dalje dešava“, rekao je Dodik.\nOn je dodao da se može očekivati da Klub Bošnjaka u Vijeću naroda Republike Srpske stavi veto na odluku o referendumu i da o tome odlučuje Ustavni sud Republike Srpske, ali da je uvjeren da ovaj sud nema druge mogućnosti osim da donese potvrdnu odluku da narod ima pravo da se izjasni na referendumu.\nInovacije nisu dobronamjerne\nPredsjednik Republike Srpske Milorad Dodik izjavio je danas da bilo kakve inovacije britanske rezolucije o Srebrenici nisu prihvatljive kao dobronamjerne.\nDodik je rekao da Velika Britanija izmjenama rezolucije o Srebrenici pokušava da pribavi saglasnost o tom dokumentu, ali da se njegova suština ne mijenja.\n„Ovaj dokument usmjeren je na dalju destabilizaciju, odnosno udar na stabilnost i proces pomirenja u BiH. Velika Britanija je spremna da ignoriše realnost u BiH“, rekao je Dodik novinarima u Banjaluci.\nOn je naglasio da ostaju sve odredbe pisma koje je Republika Srpska uputila Savjetu bezbjednosti UN.\n„Činjenica da BiH, na koju se odnosi navedena rezolucija, nema stav o tom dokumentu najvažnijih organa, govori koliki je to promašaj Velike Britanije“, dodao je Dodik.\nPrema njegovim riječima, događaj zločina nad Bošnjacima u Srebrenici, koji se obilježava u kontinuitetu, potpuno je prekriven političkom debatom o navedenoj rezoluciji.\n„Obilježavanje ovog događaja će da protekne u licitiranju ko je za ili protiv ove rezolucije, bez obzira da li će da bude usvojena ili neće. Republika Srpska ne spori potrebu da bude obilježeno veliko stradanje Bošnjaka u Srebrenici i u tom pogledu se preduzimaju sve neophodne mjere da skup protekne u miru“, kaže Dodik.\nOn je naveo da politizacija ovog događaja eliminiše mogućnost da na pravi način bude odata pošta žrtvama i da bi učešće na tom događaju bilo uključivanje u proces njegove politizacije.\n„Vlasti Republike Srpske su riješile određene probleme u opštini Srebrenica, a započeli smo i asfaltiranje regionalnog puta, što je bio poseban zahtjev ove opštine. Ranije je u ovoj opštini urađen magistralni put, mnogo vodovoda i rekonstruisane su škole, a Vlada Republike Srpske rješava sva kandidovana pitanja“, podsjetio je Dodik.\nOn je napomenuo da je Srebrenica sastavni dio Republike Srpske, koja je spremna da tu opštinu finansijski pomogne.\n„Treba odati počast svim žrtvama, bez obzira na naciju, i prestati sa politizacijom bilo kog događaja da bi se posvetili pomirenju i razvoju“, zaključio je Dodik.\nNeprihvatljive reforme kojima Srpska gubi nadležnosti\nPredsjednik Republike Srpske Milorad Dodik izjavio je danas da Srpska ne može da prihvati da reformama gubi svoje nadležnosti i potencijale.\n„Republika Srpska ne može da prihvati nametnute reforme. Reforme u oblasti ekonomije u BiH nametala je međunarodna zajednica, a tako je i kada je riječ o reformskoj agendi“, rekao je Dodik na konferenciji za novinare u Banjaluci.\nOn je ocijenio da opozicija priča o reformama, a da o tome ne zna ništa.\n„Opozicija uopšte ne zna za šta jeste a za šta nije. Oni su šićardžije koje pokušavaju da skrenu pažnju na sebe. To je grupa ljudi koja je jedino zainteresovana da im se u Sarajevu aplaudira“, ocijenio je Dodik.\nOn je naglasio da opozicija želi da se vlastima Srpske nametne donošenje novog zakona o radu da bi na ulicu izašli građani.\nGovoreći o saradnji sa Rusijom, Dodik je rekao da se razgovara o formiranju logističkog centra za prikupljanje poljoprivrednih proizvoda i drugih roba koje bi bile izvezene u tu zemlju.\n„I danas sam u Banjaluci sa ruskom delegacijom razgovarao o toj temi. Ova delegacija priprema konferenciju na kojoj bi trebalo da budu riješena pitanja potrošnje gasa u ratu u BiH, kao i mogućnost investiranja njihovih kompanija i banaka, te o podršci proizvodnji“, dodao je Dodik.\ndodik predsjednik rs referendum rubikon srpska\nŠulc kritikuje poslanika zbog stava o Krimu


Budni u 5 – Kupi Knjigu\nPočetna / Psihologija/sociologija/filozofija / Budni u 5\n– Kako izvanredni geniji, poslovni titani i najmudriji ljudi na svetu počinju jutro da bi postigli izvanredna dostignuća.\n– Malo poznatu formulu koju možete da upotrebite da biste se probudili inspirisani, fokusirani i preplavljeni željom da izvučete najviše što možete iz tog dana.\n– Detaljan metod kojim ćete sačuvati najmirnije sate pre izlaska sunca da biste imali vremena da vežbate, resetujete se i radite na ličnom razvoju.\n– Vežbe zasnovane na neuronauci koje će vam dokazano pomoći da ustanete lako dok mnogi drugi spavaju: dobićete dragoceno vreme da razmišljate i izrazite svoju kreativnost, ali i da započnete dan mirno umesto da jurite.\n– Insajdersku taktiku kojom ćete odbraniti talente, veštine i snove od digitalnih ometanja i drugih vrsta odvlačenja pažnje, kako biste uživali u bogatstvu, učinku i veličanstvenom uticaju na svet.\n23,00 KM Popularna psihologija


Evo kako da je sačuvate, SVI PRAVIMO ISTU GREŠKU! – Zenski Magazin\nEvo kako da je sačuvate, SVI PRAVIMO ISTU GREŠKU!\nby admin January 14, 2022, 6:56 pm 884 Views\nRuska salata, Foto: Printscreen Youtube / Dare 2 Cook Now\nRuska salata je obavezna u vreme praznika, jer je ukusna i idealan prilog uz praznični ručak. Međutim, mnogi ne obraćaju pažnju na rok trajanja ove salate jer su sastojci od kojih se prave lako kvarljivi.\nZbog majoneza, kuvanog krompira i mesa koje ste iskoristili – neko je pravi sa šunkom, neko sa piletinom, a postoji i posna varijanta, postoji mogućnost da se brzo pokvari.\nKoliko dugo sme da stoji ruska salata?\nNajpre, nemojte da ostane napolju nakon što su se svi poslužili, uvek je vratite u frižider. Mnogi prave grešku i posudu s ruskom pokrivaju samo folijom, što znači da mikroorganizmi sa drugih namirnica u frižideru mogu da uđu u tu posudu.\nRuska salata uvek bi trebalo da stoji u frižideru u posudi koja se dobro zatvara, tako da vazduh i mikroorganizmi ne mogu da uđu. Savet je da je držite u posudi sa poklopcem u frižideru i da je pojedete u roku od tri dana. Ukoliko ste kupili sastojke za veću smesu bolje je podelite u dva dela i drugu porciju napravite nakon što pojedete prvu.


U OPŠTINU TESLIĆ ULOŽENO VIŠE OD 50 MILIONA KM | SRNA\nU OPŠTINU TESLIĆ ULOŽENO VIŠE OD 50 MILIONA KM\nBANjALUKA, 16. NOVEMBRA /SRNA/ - Vlada Republike Srpske je od 2006. godine u opštinu Teslić uložila više od 50 miliona KM, po različitim osnovama iz Razvojnog programa i Budžeta Republike, a posredstvom kreditnih linija Investiciono-razvojne banke u ovu opštinu je plasirano još oko 40 miliona KM.\nZa projekte koji se realizuju na području opštine Teslić samo u prošloj godini Vlada je izdvojila 1,4 miliona KM, a sredstva su uložena u unapređenje putne infrastrukture, rekonstrukciju i sanaciju osnovnih škola, te sufinansiranje izgradnje vodovoda u Mjesnoj zajednici Mladikovine.\nPlanirana investicija u okviru projekta "Vodovod i kanalizacija" u ovoj opštini iznosi oko 17 miliona KM, saopšteno je iz Birao Vlade za odnose s javnošću s ciljem objektivnog i istinitog informisanja javnosti u vezi sa navodima o ulaganjima Vlade Republike Srpske u opštinu Teslić, koje je iznio načelnik Milan Milićević.\nIz sredstava ekonomsko-socijalne komonente Razvojnog programa Republike Srpske tokom prethodnog perioda opštini Teslić je odobreno oko 4,1 milion KM.\nNajvažniji projekti u okviru ove komponente su izgradnja sportske dvorane, sala za fizičko vaspitanje u osnovnim školama "Ivo Andrić" i "Stevan Dušanić", te adaptacija školske zgrade Osnovne škole "Ivo Andrić".\nKada je riječ o stambenom zbrinjavanju porodica poginulih boraca i ratnih-vojnih invalida na području opštine Teslić, Vlada je uložila oko 4,5 miliona KM. Zahvaljujući tim sredstvima, stambeno su zbrinute 363 porodice, od čega 60 porodica izgradnjom stanova, a nepovratna novčana sredstva dobile su 303 porodice.\nU projekte zapošljavanja od 2007. godine uloženo je oko 1,5 miliona KM, a zaposleno oko 400 lica.\nPosredstvom Fonda za profesionalnu rehabilitaciju, osposobljavanje i zapošljavanje lica sa invaliditetom od 2006. godine zaposleno je njih 16, što je Fond finansirao sa oko 40.000 KM.\nVlada Republike Srpske je za socijalno zbrinjavanje radnika koji su procesom privatizacije, stečaja ili likvidacije preduzeća ostali bez posla izdvojila oko 1,7 miliona KM, a zbrinuto je 1.236 radnika iz tri preduzeća.\nKao pomoć nakon katastrofalnih poplava 2014. godine, kroz Fond solidarnosti poplavljenom stanovništvu i poljoprivrednicima, te budžetu opštine Teslić, upućena je pomoć u iznosu od oko 150.000 KM.\nVlada Reppublike Srpske je u opštini Teslić uložila znatna sredstva i u oblast poljoprivrede. Od 2006. godine kroz razne projekte, među kojima su i podsticajna sredstva za razvoj poljoprivrede i sela, uložila je oko 21,2 miliona KM.\nNije izostala ni podrška privredi, a od 2006. godine u te svrhe izdvojeno je oko 7,5 miliona KM, prije svega za podsticaj izvozno orijentisanim preduzećima i za podsticaj zapošljavanju, navodi se u saopštenju.\nU izgradnju, rekonstrukciju i opremanje školskih objekata u Tesliću od 2006. godine izdvojeno je oko 2,3 miliona KM.\nKada je riječ o investicijama u energetici, na području ove lokalne zajednice izgrađeno je šest malih hidroelektrana vrijednosti od oko pet miliona KM.\nVlada Republike Srpske u opštini Teslić kontinuirano ulaže i u rekonstrukciju zdravstvenih ustanova i adaptaciju ambulanti porodične medicine, te nabavku medicinske opreme, a u tu svrhu od 2006. godine uloženo je oko 750.000 KM.\nZa realizaciju programa rekonstrukcije, rehabilitacije i izgradnje magistralnih, regionalnih i lokalnih puteva na području opštine Teslić izdvojeno je oko 7,2 miliona KM.\nOd 2006. godine izdvojeno je više od 4,3 miliona KM za projekte obnove stambenih jedinica, infrastrukture, održivog povratka i alternativnog smještaja za izbjegla i raseljena lica u opštini Teslić.\nVlada Republike Srpske nastaviće i u narednom periodu da pomaže realizaciju različitih infrastrukturnih projekata od značaja za građane opštine Teslić, kao i razvojne projekte u drugim opštinama i gradovima u Republici Srpskoj.\nVlada Republike Srpske, navodi se u saopštenju, čvrsto je opredijeljena za ravnomjeran razvoj svih krajeva Republike Srpske i jednako odgovorno odnosi se prema razvoju svih lokalnih zajednica.


info – Page 25 – NOMCENTAR NGO\nPosted on April 19, 2017 April 5, 2018\nZlostavljanje na radu predstavlja svaki vid sistematskog maltretiranja zaposlenog ili grupe zaposlenih od strane poslodavca, nadređenog šefa, direktora, kolega ili neke grupe kolega. To maltretiranje se manifestuje u različitim oblicima ponašanja, kao što su: ponižavanje, vređanje, svađa sa kolegama, raznih pokušaja zlostavljača da vas izoluje iz tima od strane drugih kolega, razno psihičko maltretiranje uz […]\nKo je ombudsman? Ombudsman je osoba ili institucija koja je zadužena da predstavlja interese javnosti istražujući ili odgovarajući na pritužbe na zloupotrebe ili povrede prava. Mada ombudsmana postavljaju vlade ili parlamenti, on ima značajan nivo nezavisnosti u svom delovanju. Ombudsman je prvi put uveden u Švedski parlament 1809. godine u cilju kontrole izvršne vlasti. Reč […]\nPosted on April 10, 2017 April 5, 2018\nNeformalno obrazovanje van granica Republike Srbije Letnje škole, letnje razmene, Work and Travel program Obrazovanje ( lat. educatus, educate, educere – izneti ; ducere – voditi ; edukacija ) je proces promene ličnosti u željenom pravcu usvajanjem različitih sadržaja u zavisnosti od uzrasta i potreba jedinke. Konkretno, u Republici Srbiji obrazovanje se odvija pod nadzorom Ministarstva […]\nPosted on April 4, 2017 April 5, 2018\nRakija i vino, potencijal Srbije, Fruška Gora i plantaže groždja, pa tragom vinskih mušica u srpske porodične vinarije. Premda su nas istorijske okolnosti stavile u drugi plan, Srbija je širem auditorijumu uglavnom poznata po rakiji šljivovici i noćnom životu, pojedinim sportistima, medjutim, vodeći se izrekom: “…da je najbolje upoznati svoju domovinu da bi je voleo”, […]\nPosted on March 31, 2017 April 5, 2018\nUZ MOBILNE APLIKACIJE, PUTOVANJE JE LEPŠE! Informacione tehnologije i primena u skoro svim sferama našeg života pristuna je od kada su se pojavili prvi andorid telefoni, naročito što većina upravo koristi mobilne telefone sa pomenutom platformom. Tradicionalni načini promocije, trgovine, pa i turizma potpomognuti su novim idejama pretočenim u ikonice koje nam svakim danom sve […]\nDEO III PRAVA PUTNIKA – ŽELEZNIČKI PREVOZ – Prevoz vozom kao i autobusom, naročito u Republici Srbiji, najčešće se koristi. Iako se većina slaže da bi isto mogao da bude znatno unapređen, ipak, propisi postoje, jedino ćemo sačekati da infrastruktura u narednom periodu pokaže svoje najbolje izdanje, da bi putnici imali što ugodnije putovanje. Kada […]\nProtected: II DEO – MALA PRAVILA PUTOVANJA\nProtected: I DEO – MALA PRAVILA PUTOVANJA\nProtected: Drustvena nevidljivost i poslovna sposobnost osoba sa invaliditetom


Ekonomisti očekuju brz oporavak kineske privrede\nKineski premijer Ven Djiabao izjavio je juče da je njegova vlada spremna da usvoji dodatne stimulativne mere ukoliko ekonomija naidje na dodatne teškoće. Govoreći juče na kraju godišnjeg zasedanja kineskog nacionalnog kongresa, Ven je rekao da vlada poseduje, kako se izrazio, adekvatnu municiju ukoliko se okolnosti pogoršaju. Kineska vlada je u novembru usvojila stimulativni paket u iznosu od 585 miliona dolara, namenjen uglavnom projektima infrastrukture. Medjutim, Ven je priznao da će cilj koji je vlada postavila - ekonomski rast od 8 odsto - biti veoma teško postići ove godine. Pa ipak, eksperti u Pitersonovom institutu za međunarodnu ekonomiju kažu da bi kineska privreda mogla prva da se oporavi od globalne recesije. Ekonomista Nikolas Lardi izneo je to predviđanje tokom panel diskusije o globalnoj privredi.\nOčekuje se da bi Kina mogla da se oporavi od recesije brže od drugih industrijski razvijenih država. Ekonomista Nikolas Lardi, iz Pitersonovog instituta, predviđa da će, uprkos prošlogodišnjem slabom rastu zbog smanjene potražnje za kineskom robom, kineska privreda ove godine porasti za 7 do 9 procenata.\n„Drugim rečima, računajući po segmentima, već u ovom ili sledećem kvartalu kineska privreda bi mogla da počne da raste“, kaže Lardi.\nLardi dodaje da će za to najviše biti odgovorni kineska fiskalna politika i nizak nivo državnih, privrednih i privatnih dugova.\n„Prosečan depozit na hipotekarne kredite u Kini je oko 50 odsto. Kina je sada najveće tržište automobila, a 90 odsto vozila u njoj prodaje se za gotov novac. Krediti su retki“, kaže Lardi.\nTo je znatno drugačije nego u Americi, gde je običaj kupovine na kredit doprineo uvećanju nacionalnog duga do sume od gotovo 11 biliona dolara. Ali pad potražnje za kineskim proizvodima u svetu ostavio je 20 miliona kineskih radnika bez posla. Strahujući da bi to moglo da dovede do nemira, komunistički lideri su usvojili stimulativni paket od 586 milijardi dolara za smanjenje oslanjanja na izvoz i otvaranje novih radnih mesta. Ali neki ekonomisti, poput Arvinda Subramanijana, smatraju da će kineski izvoz i dalje biti slab, sve dok se ne oporave druge velike ekonomije u svetu.\n„Izgleda da je problem u padu potražnje i smanjenom izvozu, a ne u finansijama, iako je vrlo teško to razdvojiti“, kaže Subramanian.\nNikolas Lardi međutim kaže da će brz oporavak Kine doprineti povećanju potražnje za robom i uslugama svuda u svetu, što bi takođe moglo da proširi saradnju Kine sa razvijenim zemljama.


Osniva se „Srebrenica-transport“\nHome / Retro / Novine / Osniva se „Srebrenica-transport“\nDecembar 1979. godine\nOd 1. januara 1980. godine na našem području će početi da djeluje i radi nova osnovna organizacija udruženog rada „Srebrenica-transposrt“ koja će se nalaziti u sistemu drumskog javnog saobraćaja pri radnoj organizaciji „Vihor“ iz Bratunca.\nPomenuta osnovna organizacija je poslovala kao radna jedinica „Transport“ u sastavu OOUR „Drina“ Srebrenica. Koristeći svoje pravo i dužnost radni ljudi pomenute radne jedinice su nakon ocjene o postojanju ekonomske opravdanosti organizovanja OOUR-a donijeli odluku o izdvajanju u OOUR pri radnoj organizaciji.\nNema sumnje da je ovo jedan pozitivan korak u pravcu razvoja drumskog prevoza na našem području jer razvoj privrede to zahtjeva i traži blagovremene i kvalitetne usluge. Pomenutoj osnovnoj organizaciji treba u početku pomoći, jer sa svojim kapacitetima neće moći podmirivati sve potrebe udruženog rada niti svojim materijalnim sredstvima izvršiti kvalitetniju nabavku osnovnih sredstava.\nU novoj godini ostaje udruženom radu da se konkretnije dogovori kakve usluge želi i da da pravce razvoja transportne organizacije.\nSve u svemu ovakvo organizovanje treba pozdraviti jer će svima biti od obostrane koristi.


Najjeftiniji prevoz u Srbiji | Glas javnosti\nPočetna > Srbija > Najjeftiniji prevoz u Srbiji\nGSP „Novi Sad“ u 2007. prevezao 106 miliona putnika, ali poslovao sa gubitkom\nNOVI SAD - Javno gradsko saobraćajno preduzeće „Novi Sad“ u 2007. godini prevezlo je oko 106 miliona putnika, a autobusi ovog preduzeća prešli su oko 16 miliona kilometara i obavili više od 4.000 polazaka, rečeno je na konferenciji za novinare u GSP-u na kojoj su prezentovani poslovni rezultati u minuloj godini. Prema rečima pomoćnika direktora Duška Savića, JGSP „Novi Sad“ je javno preduzeće koje u Novom Sadu ima najveći gubitak, ali za te gubitke postoji i realno objašnjenje.\n- Poslovnu 2007. godinu završili smo sa gubitkom od oko 220 miliona dinara. Postoji više različitih uzroka zbog kojih naše preduzeće već godinama unazad posluje sa gubitkom, a jedan od glavnih je neadekvatna cena karata. Novi Sad ima najjeftiniji prevoz u Srbiji, osim toga veliki broj Novosađana, njih oko 30.000, ima pravo na besplatno korišćenje gradskog prevoza. Učenici i studenti gradski prevoz plaćaju po beneficiranim cenama i nije nimalo čudno što svaku poslovnu godinu završavamo sa gubitkom jer je nemoguće u isto vreme imati najjeftiniji prevoz, najveći broj besplatnih karata u zemlji, a poslovati pozitivno po tržišnim principima - kazao je Savić dodajući da je ovo preduzeće podnelo zahtev za poskupljenje cene karata u visini od šest odsto.\nOno što je učinjeno u 2007. godini, a na šta su izuzetno ponosni u GSP-u je činjenica da su tokom prošle godine značajno podmladili vozni park. Naime, vozni park je obnovljen sa 76 novih autobusa, a sredstva za njihovu nabavku obezbeđena su iz gradskog budžeta i obezbeđivanjem kredita. Duško Savić je najavio da će ovo preduzeće u 2008. godini kupiti još 10 novih autobusa, a u planu je uvođenje elektronskog sistema naplate karata kao i izgradnja punionice za autobuse koji kao gorivo koriste gas. Interesantan je podatak da je trenutno prosečna starost voznog parka GSP-a tri do četiri godine, što je značajno poboljšanje o čemu najbolje govori podatak da je 2004. godine prosečna starost autobusa Javnog gradskog saobraćajnog preduzeća „Novi Sad“ bila 16 godina.


Vernik na nišanu hobotnice\nIzmeđu fotelje i crkve predsednik opštine Marko Bato Carević odabrao je Srpsku pravoslavnu crkvu. Za razliku od prethodnika, na mesto gradonačelnika došao je kao milioner s namerom da razduži milionske dugove prethodnih kolega koji su u fotelju prvog čoveka sedali kao siromasi, a odlazili kao milioneri. Carević je jedini gradonačelnik Budve koji svoju platu od oko 1.330 evra poklanja siromašnima. Poznat je kao uspešan privrednik koji poseduje farme s više stotina grla stoke, građevinsku firmu, asfaltnu bazu, a bavi se i turizmom. Jedini je funkcioner koji je pre preuzimanja funkcije dostavio Agenciji za antikorupciju imovinski karton navodeći u njemu ceo imetak vredan oko desetak miliona evra. Sada je već bivši predsednik metropole crnogorskog turizma, koga su specijalne snage Uprave


GM više nije imao izlaza i morao je da se odrekne "Opela", pošto je zbog posledica recesije počeo da gomila gubitke, a da bi zadržala "Opel" američkoj firmi bilo je potrebno više od šest milijardi dolara - novac koji GM nikako nije mogao da nabavi.\nDa ne bi morao da otpusti 25.000 "Opelovih" radnika u Nemačkoj i još toliko u Engleskoj, Belgiji i Španiji, GM, koji je decenijama bio većinski vlasnik nemačke kompanije, posle višemesečnih iscrpnih i mučnih pregovora juče je objavio da prodaje "Opela" jednom od zainteresovanih ponudača, kompaniji "Magna internešenel".\nGM je objavio da je pristao da proda većinski udeo od 55 odsto u "Opelu", kanadsko-ruskom konzorcijumu.\n"Dojče vele" ističe da su odluku GM pozdravili i uprava "Opela" i nemačka vlada koja je od početka pregovora favorizovala "Magnu", u odnosu na investicioni fond RHJ sa sedištem u Briselu.\nSrećku je izvukla austrijsko-kanadska kompanija "Magna" u kojoj ima udeo i ruska vlada, što je posebno istakao prvi čovek "Magne" Frank Štronah.\nOn je poručio: "Evropsko tržište je zasičeno. Videli smo da je rusko tržište otvoreno, a budu li Rusi učestvovali u poslu, dobićemo jedno lepo, prošireno tržište. To je i za "Opel" veoma dobro," preneo je nemački radio.\nKonačnu odluku GM je potvrdila je i pozdravila Angela Merkel, nemački kancelar. "Izuzetno me raduje ova odluka. Proletos sam rekla da 'Opel' ima perspektivu, a sada govorim da 'Opel' može da se razvija. Taj novi početak neće biti jednostavan, ali kod svih aktera je prevagnula radost što je 'Opelu' uopšte data šansa za novi početak", rekla je Merkelova.\nBerlin veruje da je to najbolja opcija za radnike u "Opelovim" fabrikama u Nemačkoj i obećao je da će finansijski podržati "Magnu."\nRuska agencija Itar-Tas danas je objavila da će kanadska "Magna" i ruska "Sberbanka" uložiti 500 miliona evra u dokapitalizaciju "Opela" i da će kupovina 55 odsto njegovih akcija, kako je to predložio GM, najverovatnije biti podeljena po sistemu "pola-pola" između "Magne" i ruske banke.\nGM će, prema predlogu, zadržati 35 odsto akcija, a preostalih 10 procenata će otići u ruke radnika "Oplea", u skladu sa uslovima iz novog kolektivnog ugovora, navodi se u saopštenju "Sberbanke."\n"Opel" ima četiri fabrike u Nemačkoj u kojima je zaposleno 25 hiljada ljudi, a u evropskim pogonima ukupno ima oko 50.000 radnika.\n"Magna" je odlukom GM istovremeno postala i novi vlasnik "Voksola" (Vauxhall) u Britaniji a koji zapošljava više od pet hiljada ljudi.\nSindikati u Britaniji su, međutim, zabrinuti za radna mesta u fabrikama "Voksola" u Elsmir Portu i Lutonu, blizu Londona, ocenjuje radio i tv mreža Bi Bi Si i navodi da britanski sindikati strahuju da će "Magna", u pokušaju da uštedi, gledati da gasi radna mesta u pogonima izvan Nemačke.\n"Opel", osnovan 1863. godine, da bi 1929. prešao u ruke američkog auto-giganta GM, sa prvim znacima tekuće svetske recesije u novembru 2008. godine zatražio je od nemačke vlade garancije za dobijanje kredita, ali je ta pomoć izostala.\nGM je zbog bankrota bio prinuđen da prodaje svoje evropske filijale, među kojima i "Opel", a interesovanje za preuzimanje te fabrike je pokazalo više kompanija.\nSredinom maja je objavljeno da su stigle tri ponude - privatne investicione grupe "RHJ interenešenel" sa sedištam u Briseu, italijanskog "Fijata", a nešto kasnije dobijena je ponuda "Magne", kao i kineske firme SAIC, koja se kasnije povukla iz nadmetanja.\nNemačka je prhvatila ponudu "Magne", ocenjujući je kao najbolju, ali uprava GM davala je prednost RHJ, sve do sastanka u Detroitu koji je završen u sredu


Ружић и Дисопт: Настављамо и јачамо сарадњу у реформи јавне управе | Socijalistička partija Srbije\nRužić i Disopt: Nastavljamo i jačamo saradnju u reformi javne uprave Vesti\n11 septembra, 2019 u 10:32\nMinistar državne uprave i lokalne samouprave Branko Ružić i državni sekretar za poslove javne uprave Francuske Olivije Disopt najavili su nastavak i jačanje saradnje u oblasti reforme javne uprave.\nDisopt je rekao da mu je veliko zadovoljstvo što je posetio našu zemlju i naveo da je on prvi predstavnik francuske vlade koji je došao u službenu posetu Srbiji, nakon posete francuskog predsednika Emanuela Makrona.\n„Prema onome što sam danas čuo od svojih sagovornika, pre svega od predsednika Srbije Aleksandra Vučića, ta poseta je bila veoma uspešna i mislim da su postignuti željeni rezultati“, rekao je Disopt.\nOn istakao da je reforma javne uprave veoma važna za evropske integracije i istakao da je Francuska spremna da podrži Srbiju i pruži joj potrebnu pomoć na tom putu. Takođe, pohvalio je Srbiju za sprovođenje hrabrih poteza u toj oblasti.\nRužić i Disopt istakli su na zajedničkoj konferenciji za novinare na Kalemegdanu i da je za saradnju dve zemlje veoma važno skoro otvaranje regionalne kancelarije francuske agencije za razvoj u Beogradu.\nMinistar Ružić je istakao da je počastvovan dolaskom Disopta i zahvalio mu na najavljenoj pomoći u tome da Srbija da postane posmatrač u Evropskoj mreži javne uprave, kako bi imala priliku da više sarađuje sa zemljama EU u ovoj oblasti.\n„Veoma je važno to što je prva poseta nakon posete predsednika Francuske Emanuela Makrona, neko ko se bavi reformom javne uprave“, istakao je ministar Ružić.\nTo pokazuje, kako je dodao, koliko je reforma javne uprave značajna za dalji napredak Srbije u evrointegracijama.\nOn je zahvalio Francuskoj na podršci u reformi javne uprave i istakao dobru saradnju upravo na temu stručnog usavršavanja i upravljanja ljudskim resursima, a osnov toga je, kako je rekao, potpisan sporazum između dva ministarstva tokom posete predsednika Makrona.\n“Želimo moderne, profesionalne i ljubazne službenike fokusirane pre svega na građane“, naveo je Ružić i dodao da je cilj da se postigne isti nivo rada javnih službenika na svim nivoima vlasti.\nDodao je da će u tome veliku ulogu imati i Nacionalna akademija za javnu upravu koja radi na obučavanju svih službenika, ali da veliku ulogu imaju i građani koji treba još više da budu informisani o njihovim pravima, kako bi taj cilj bio zajedniči dostignut.\nOn je prihvatio Disoptov poziv da prisustvuje „Nedelji inovacija“ koja će biti održana u Parizu, u novembru.


Trendovi koji nam se ponovo vraćaju, Page 1\nTrendovi koji nam se ponovo vraćaju\nSa prolećem, u naš garderober vraćaju se komadi koji donose lepršavost, u skladu sa vremenom i raspoloženjem. A ovog proleća dolaze nam trendovi koji su bili popularni 2000tih godina, a kojima se mnogi od nas oduševljeno raduju.\nŠareni printovi, lagani materijali i lepršavi krojevi svakog proleća ulepšaju ulice i privlače našu pažnju. A ovog proleća vraćaju nam se komadi koje neko vreme nismo nosili, ali smo ih voleli i jako im se radujemo:\nOve pantalone popularne 70-ih pa 2000-itih godina ponovo su trend, savršene su u kombinaciji sa dubokim strukom jer žensku figuru ističu u najboljem mogućem svetlu, a kombinuju se adekvatno za svaku priliku.\nMarame su ove sezone ponovo neizostavan detalj, bilo kao ukras za kosu, ruku, vrat ili torbu, one su onaj modni dotadak koji će svaku kombinaciju učiniti za nijansu više šik.\nPročitajte i…Trend sezone: Kombinacija različitih ogrlica\nPrethodni članak: Postupak koji u vezi i braku ispunjava oba partnera\nSledeći članak: Naučnici tvrde da vas polovina vaših prijatelja ne smatra prijateljima


- Podrška koju ćemo dobiti u našem novom partneru za nas će mnogo značiti, a mi ćemo sa naše strane dati sve od sebe da pomognemo rad i razvoj Ruskog doma - rekao je Šibanov.\nU okviru programa "Energija znanja", NIS podržava brojne projekte usmerene na širenje ruskog jezika u školama i na fakultetima u Srbiji. Jedan od takvih projekata je i Olimpijada iz ruskog jezika za učenike osnovnih škola, gimnazija i srednjih stručnih škola. U Olimpijadi je već učestvovalo više od 800 učenika iz 158 škola u Srbiji.\nKompanija NIS pomogla je i otvaranje tri bilingvalna rusko-srpska razreda u dve škole u Srbiji, u Osnovnoj školi "Jovan Popović" iz Novog Sada, gde je u dva odeljenja upisano oko 40 učenika i u Aleksinačkoj gimnaziji, gde je 28 učenika u razredu.\nSvečanosti su prisustvovali menadžer NIS-a za saradnju sa obrazovnim institucijama Snežana Lakićević, kao i predstavnici ambasade Ruske Federacije, Trgovinsko-industrijske komore Ruske Federacije u Srbiji i Srpsko-ruskog humanitarnog centra iz Niša.


Svetski dan džeza: Lena Kovačević + MŠ Stanković | Jazzin.rs\nSvetski dan džeza: Lena Kovačević + MŠ Stanković\nPoznata pevačica i polaznici džez odseka Muzičke škole Stanković nastupiće u sredu, 30. aprila od 20h u Sali Amerikana Doma omladine, povodom Svetskog dana džeza\nSvoje viđenje džez standarda će predstaviti Lena Kovačević sa svojim muzičarima. U uvodu programa, polaznici Džez odseka Muzičke škole “Stanković” izvode popularne džez klasike, sa pevačkim odsekom u prvom planu. Ulaznice su u prodaji preko Eventim mreže, po pretprodajnoj ceni od 700 dinara. Cena ulaznice na dan koncerta biće 800 dinara.\nTagovi: Dom omladine Beograd, Lena Kovačević, Muzička škola "Stanković"


Junajted ponudio 10 miliona u poslednjem trenutku, transfer propao - Sportske.net\nJunajted ponudio 10 miliona u poslednjem trenutku, transfer propao\nMančester junajted je mogao da dovede u svoje redove još jednog desnog beka, ali mu to nije pošlo za rukom.\nFoto: Beta/AP Photo/Aziz Karimov\nStari, dobri Mančester junajted!Felaini opet starter, navijači besni'Đavoli' dovode bivšeg fudbalera gradskog rivala!?Bivši igrač Junajteda završio u Anderlehtu!Bomba - Junajted kupuje u Arsenalu u ''pet do 12''?!\nEkipa Luja Van Gala mogla je da dobije jedno pojačanje poslednjeg dana prelaznog roka, ali im to nije uspelo.\nRadi se o Omaru Elabdelauiju, fudbaleru Olimpijakosa, ali je ekipa iz Pireja odbila ponudu koja je bila upućena od strane tima iz Mančestera. Olimpijakos je želeo da ga prosledi na pozajmicu uz mogućnost otplate na kraju sezone, ali Mančester junajted to nije želeo, hteli su odmah da ga vide u svom timu.\nMenadžer ovog Norvežanina je potvrdio da je postojala ponuda i da bi ovaj igrač mogao da potpiše za Junajted i dalje, ali naravno, tek na kraju sezone.\nNavodno je Junajted sada ponudio ukupno 10 miliona funti za ovog fudbalera, ali nije vredelo.


Vlada Crne Gore – Page 8 – Bankar.me\nStrategija regionalnog razvoja Crne Gore: Na sjeveru povećan broj preduzeća, zaposlenih, ali i zarade\nJuly 12, 2013 Ekonomija, MAKRO, SVE VIJESTI 0\nU sjevernom regionu Crne Gore u 2012. godini u odnosu na prethodnu povećan je broj preduzetnika, mikro, malih i srednjih preduzeća, zaposlenih, ali i zarade – navodi se u izvještaju o realizaciji Strategije regionalnog razvoja Crne Gore za prošlu godinu, koji je u četvrtak usvojila Vlada.\nOdbor za ekonomiju o povećanju PDV-a\nJune 10, 2013 Ekonomija, MAKRO, SVE VIJESTI 0\nOdbor za ekonomiju razmatraće danas amandmane Vlade za povećanje poreza na dodatu vrijednost sa 17 na 19 odsto. Prema informacijama Dan-a, za povećanje PDV-a za dva odsto glasaće DPS, SDP i Bošnjačka stranka, što je većina u odboru. To znači da će odbor preporučiti parlamentu da usvoji povećanje PDV-a za …\nŽugić: Do 2016. rast BDP-a po stopi do 4,5 procenata\nPrema smjernicama za makroekonomsku i fiskalnu politiku, koje je Vlada usvojila na poslednjoj sjednici, projektovana stopa rasta do 2016. godine kretaće se od 2,5 do 4,5 odsto. Planirani nivo inflacije za ovu godinu je oko tri odsto, dok će do 2016. prosječna stopa rasta cijena iznositi 2,5 procenata.\nVlada mijenja zaključke o KAP-u\nJune 8, 2013 BERZA, CRNA GORA, SVE VIJESTI 0\nVlada nije prihvatila sve zaključke Skupštine o Kombinatu aluminijuma od 30. aprila, koje su usvojili Socijalistička narodna partija i Demokratska partija socijalista i koji bi morali biti obavezujući, već ostaje pri modelu izvršne vlasti, pišu Vijesti. Podgorički list piše da je premijer Milo Đukanović poslao dopis Skupštini da Vlada ne …\nKAP, Vlada i EPCG prebili dug od 15 miliona eura\nJanuary 31, 2013 BERZA, CRNA GORA, SVE VIJESTI 0\nUkupan dug Kombinata aluminijuma Podgorica KAP prema Elektroprivredi Crne Gore EPCG u julu je pod nepoznatim okolnostima sa oko 58 miliona eura smanjen na oko 43 miliona, međusobnim prebijanjem dugova (cesijom) između Vlade Crne Gore, KAP-a i EPCG.\nVlada se sjetila da zaprijeti strateškim partnerima\nJanuary 29, 2013 Ekonomija, SVE VIJESTI 0\nAko je suditi po informaciji koju je Vlada usvojila minule sedmice, kabinet premijera Mila Đukanovića ima plan da stavi tačku na mrtve investicione projekte u turizmu. Vlada je odredila rokove do kada investitori moraju okončati projekte, ili će ugovori biti raskinuti. Vlada se novim tonom obraća kompanijama koje je nekada …\nRadnicima Onogošta Vlada našla posao, oni odbili\nJanuary 25, 2013 BERZA, CRNA GORA, SVE VIJESTI 0\nKompanije “Budvanska rivijera” i “Ulcinjska rivijera” spremne su da tokom ljetnje turističke sezone angažuju oko 30 radnika, saznaju Dnevne novine. Do početka sezone radnici će ostvarivati pravo na naknadu sa Zavoda za zapošljavanje Crne Gore. Iz sindikata Onogošta su odbili ovu ponudu Vladine međuresorske grupe.\nVlada-Evropskoj komisiji: Smanjićemo javni dug na 51,7 odsto BDP-a\nJanuary 14, 2013 Ekonomija, Eurokriza, SVE VIJESTI 0\nMinistarstvo finansija objavilo je Predpristupni ekonomski program do 2015.godine, u kojem se Vlada obavezuje prema Evropskoj komisiji da će u naredne tri godine smanjiti javni dug na 51,7 odsto BDP-a. Trenutno, javni dug sa garancijama iznosi oko 62 odsto BDP-a i iznad je Mastrihtskih kriterijuma. Ovako optimističke najave, Vlada bazira …\nNovi porez na plate od marta\nJanuarske plate, prema sadašnjoj situaciji, neće se oporezovati za dodatnih tri odsto u bruto iznosu jer prethodno mora da se izmijeni Zakon o porezu na dohodak fizičkih lica, što je preduslov da bi država mogla da ubira taj „krizni prihod“. Porez se računa na bruto platu, a poslodavci ga mogu …\nVlada će naredne dvije godine zadužiti građane 639 miliona\nJanuary 9, 2013 BERZA, CRNA GORA, Ekonomija, Eurokriza, SVE VIJESTI 0\nVlada je procijenila da će državnom budžetu u naredne dvije godine nedostajati oko 639 miliona eura koje će morati da pozajmi iz inostranih izvora. U dokumentu “Pretpristupni ekonomski program od 2012. do 2015. godine”, usvojenom na posljednjoj prošlogodišnjoj sjednici, navedeno je da će državnoj kasi u 2014. godini nedostajati 237,7 …


Le Mer: Teško do sporazuma EU o porezu na dobit\nTanjug 17. juna 2022. 13:47\nLUKSEMBURG – Francuski ministar finansija Bruno Le Mer poručio je da će pokušati da ubedi skeptične države u Evropskoj uniji da se saglase sa sporazumom o porezu na dobit na današnjem sastanku u Luksemburgu, ali je priznao da je postizanje dogovora „veoma teško”.\nEvropski zvaničnici kažu da se očekivalo da sporazum EU bude postignut danas nakon što je Poljska odustala od protivljenja uvođenju minimalnog korporativnog poreza od 15 odsto za velike multinacionalne kompanije, ali se u poslednjem trenutku Mađarska pojavila kao prepreka, prenosi Rojters.\nPregovori EU imaju za cilj da se globalna reforma korporativnog oporezivanja, o kojoj je prošlog oktobra postiglo dogovor skoro 140 zemalja sveta, pretoči u zakon.\nLe Mer je poreski sporazum postavio kao jedan od prioritetnih ciljeva šestomesečnog francuskog predsedavanja EU, koje se završava za dve nedelje, ali je priznao da su se pojavile političke prepreke.\n„Još uvek se nadamo da ćemo danas postići dogovor, ali je to veoma teško“, rekao je on novinarima uoči sastanka ministara finansija EU.\nFrancuski ministar je odbio da direktno komentariše stav Mađarske, ali je podvukao da su sva tehnička pitanja odavno rešena, što ukazuje na to da je zastoj izazvan političkim razlozima, dodaje britanska agencija.\nPoljska i Mađarska bile su u sukobu s Evropskom komisijom, koja im je obustavila isplatu sredstava iz fonda za oporavak posle pandemije zbog pitanja oko vladavine prava u tim zemljama i drugim vrednostima EU.\nPočetkom juna, Komisija je odobrila isplatu novca Poljskoj, dok su sredstva EU za oporavak Mađarske i dalje zamrznuta.


(Fotogalerija: Akcija "Milion potpisa za REKOM" u gradovima regiona)\nLjudmila Cvetković, Mirna Sadiković, Dimitrije Jovićević\nAkcijom "regionalnog odmrzavanja" širom regiona, u Srbiji, BiH, Hrvatskoj, Crnoj Gori, Makedoniji i na Kosovu, počelo je, simbolično u pet do dvanaest, prikupljnje milion potpisa podrške za osnivanje REKOM-a - Regionalne komisije za utvrđivanje činjenica o žrtvama ratova na prostoru SFRJ.\nU nadi da će ova komisija uspeti da utvrdi činjenice o ratnim dešavanjima na prostoru bivše Jugoslavije i pomoći ljudima da se suoče s prošlošću brojne javne ličnosti širom regiona podržale su ovu inicijativu.\nIz zamrznute poze aktivisti nevladinih organizacija su se nakon prvog potpisa na centralnim gradskim trgovima širom regiona odmrzli simbolično označavajući početak velike akcije "Milion potpisa za REKOM". Evo šta smo zabeležili na beogradskom Trgu republike:\nU Beogradu među prvim potpisnicima bila su prepoznatljiva lica boraca za ljudska prava. Svoj potpis za REKOM dala je glumica Mirjana Karanović.\n“Ja se bojim da krijući ono što je loše zapravo to stavljamo u prvi plan, da se stalno onda govori o lošim stvarima. Ja želim da se oslobodimo balasta krivice, da počnemo da živimo za neku budućnost. Zato mislim da treba sa tim da se suočimo, da to stavimo na neko mesto u istoriju, i da krenemo dalje”, kaže Karanovićeva.\nU najvećoj regionalnoj kampanji nevladinih organizacija u nadi da će ova komisija uspeti da utvrdi činjenice o ratnim dešavanjima na prostoru bivše Jugoslavije i pomoći ljudima da se suoče s prošlošću građani BiH daju svoje potpise za REKOM u Sarajevu ispred katedrale.\nI građani Banjaluke dali su svoju podršku osnivanju REKOM-a iako imaju podeljeno mišljenje o značaju ove inicijative.\nMladi pokazuju odgovornost\nOskarovac Danis Tanović ocenjuje da je region spreman da se suoči sa istinom o ratnim zločinima ali da je otvoreno pitanje koliko su jake snage opstrukcije kojima odgovara manipulisanje činjenicama.\n“Mislim da bi bilo normalno da se jedna takva komisija uspostavi. Znamo svi kome to smeta i zašto, prema tome, protiv takvih ljudi se moramo boriti na sve moguće načine”, smatra Tanović.\nTanović: Znamo svi kome to smeta i zašto, prema tome, protiv takvih ljudi se moramo boriti na sve moguće načine.\nKoliki su realni dometi inicijative za REKOM? Crnogorski glumac Slobodan Marunović kaže da “ako milion ljudi shvati posle ovoliko vremena da treba da se preispita savest ovog prostora onda to zaista ima dubokog smisla”.\nKoliko je to shvatila politička elita kako bi podrška za osnivanje Regionalne komisije za utvrđivanje svih činjenica o ratnim zločinima došla od država regiona.\nJedan od retkih političara koji je došao da podrži ovu inicijativu predsednik Albanske alternative u Crnoj Gori Vaselj Siništaj veruje da će i predsednik Crne Gore dati podršku “ali i da će sve političke stranke dati punu podršku zbog budućih generacija”.\nViše od deset godina od završetka oružanih sukoba na tlu bivše SFRJ, ni u jednoj od država regiona nije dovršen popis žrtava, a više od 15.000 ljudi i dalje se vode kao nestali. REKOM traži utvrđivanje činjenica koje su bile odlučujuće za izbijanje sukoba, kršenja ljudskih prava i posledica rata.\nPredstavnik REKOM-a, režiser iz Beograda Lazar Stojanović kaže da su organizatori optimisti jer ljudi potpisuju zbog sebe.\n“Optimista sam i verujem da ćemo i sada odaslati istu poruku, a ona je ako stvari gledamo iz više uglova i ako radimo regionalno imamo više šansi da se približimo istini i činjenicama, pa i pomirenju, ako hoćete, nego ako to radimo lokalno, nacionalno i svako u svojoj državi“, objašnjava Stojanović.\nInicijativu za osnivanje REKOM-a do sada su podržali predsednici Hrvatske i Srbije, Ivo Josipović i Boris Tadić, Skupština Crne Gore, Evropska komisija i Evropski parlament, kao i mnoge javne ličnosti. Potpise će do 6. juna prikupljati hiljade mladih u koordinaciji Inicijative mladih za ljudska prava.\n“Mladi pokazuju odgovornost da žele da grade odnose u regionu koji nisu bremeniti dešavanjima iz prošlih vremena ili barem u regionu koji radi na tim problemima,” poručuje Boro Kitanoski iz REKOM-a za Makedoniju.\nGrađani mogu potpisati peticiju i na sajtu Koalicije za REKOM.


15.09.2016 u 16:00\nDačić ohrabruje nesvrstane da ne priznaju Kosovo\nPrilika je da se pred diplomatama iz više od 130 zemalja predstave prioriteti Srbije, a pre svega stav o Kosovu i da se parira pritiscima koje pojedine države trpe kako bi priznale njegovu nezavisnost. To su razlozi zbog kojih je ministar spoljnih poslova Ivica Dačić najavio da će u subotu i nedelju prisustvovati 17. samitu Pokreta nesvrstanih zemalja, čiji je domaćin Venecuela. Na ostrvu Margarita okupiće se 120 članica ove organizacije i 17 posmatrača, među kojima je i Srbija. Pre zvaničnog početka skupa u toku današnjeg dana biće organizovani bilateralni sastanci državnih delegacija, pa će predstavnici zvaničnog Beograda u tom delu programa moći da razgovaraju sa izaslanicima onih zemalja koje su izložene upornim zahtevima da priznaju Kosovo. Pedestogodišnjica osnivanja obeležena\n10.06.2013 u 15:00\n„Prijateljstvo s Titom dovoljan je razlog da nastavimo saradnju u budućnosti”, poručio je pre nekoliko dana u Beogradu predsednik parlamenta Indonezije Marzuki Ali. Iako ova njegova rečenica može da deluje čudno, ipak bi trebalo imati u vidu da je on prvi zvaničnik ove velike zemlje koji je posle 1960. godine boravio u poseti Srbiji. Ali ne samo on. Ovde su...\n06.09.2011 u 13:00\nZavršena konferencija Pokreta nesvrstanih\nBEOGRAD – Ministar spoljnih poslova Srbije Vuk Jeremić izjavio je danas da Srbija ne obnavlja veze sa Pokretom nesvrstanih iz nostalgije, već zato što veruje da se do međunarodne stabilnosti i prosperiteta može doći samo uvažavanjem mišljenja većine u globalnoj porodici nacija. „Kao deo svoje balansirane i aktivne politike, Srbija će nastaviti da se oslanja na svoje nesvrstane prijatelje. To je naš...\n05.09.2011 u 16:00\nPrincipi nesvrstanih i dalje aktuelni\nPola veka Pokreta nesvrstanih juče je svečano obeleženo u Domu Narodne skupštine u Beogradu, otvaranjem dvodnevnog ministarskog sastanka nesvrstanih na kojem učestvuju delegacije 113 zemalja. Predsedavajući Pokreta nesvrstanih šef egipatske diplomatije Mohamed Kamel Amr istakao je da je jučerašnji susret „50 godina posle osnivačke skupštine, pokazatelj snage našeg pokreta”, zahvaljujući istorijskim liderima koji su osnivači ovog pokreta.\nPola veka od njihovog prvog samita, nesvrstane zemlje danas su okupljene u Beogradu kako bi obeležile jubilej pokreta koji je u vremenima Hladnog rata zemljama Trećeg sveta nudio neblokovsku alternativu, a danas je grupacija snažnog ekonomskog potencijala čiji je politički uticaj sveden na simbolizam. Konferenciji u Beogradu 1961. prisustvovalo je 25 šefova država i vlada, u Beograd 2011. stigli...\nBorba za mir pod pritiscima\nMeđunarodna situacija pedesetih godina prošlog veka bila je bremenita sukobima zapadnog i istočnog bloka. Hladni rat je uveliko osvajao kontinente, posebno Evropu. Postojale su opasnosti novih oružanih sukoba koje bi neminovno dovele do novog svetskog rata. Velike sile i blokovi su se ponašale sve agresivnije, a poseban pritisak bio je na afro-azijske i latinoameričke zemlje. Tek oslobođene,...\n27.12.2010 u 13:00\nNesvrstani u Beogradu – samit bez perspektive\nŠta će za Srbiju značiti kada se u septembru iduće godine u Beogradu okupe ministri spoljnih poslova članica nesvrstanih zemalja kako bi obeležili pedesetogodišnjicu osnivanja tog pokreta? Da bi se odgovorilo na to pitanje, mora se konstatovati da se u proteklih pola veka izmenilo mnogo toga: Srbija više nije članica nesvrstanih, hladni rat je prošao, a više vrućih žarišta preti svetskom miru. Što...\nNesvrstani obeležavaju pola veka u Beogradu\nVašington – Koordinacioni biro Pokreta nesvrstanih zemalja odlučio je na sastanku u Njujorku, na ambasadorskom nivou, da se pola veka ove asocijacije obeleži na posebnom skupu, u istom mestu na kome je stupio na međunarodnu scenu – u Beogradu. Kako saznajemo od izvora iz Misije Srbije pri UN, zvanični učesnici skupa će biti ministri inostranih...\nBeograd ponovo među nesvrstanima\nDa li će se u septembru 2011, ispred „Sava centra” po treći put zavijoriti zastave zemalja koje, ukupno, čine većinu čovečanstva? Da li će Beograd po treći put biti domaćin samita Pokreta nesvrstanih zemalja, koji će baš 2011. obeležiti pola veka od svog organizovanog stupanja na svetsku pozornicu, koje je započelo baš u Beogradu Prvom konferencijom nesvrstanih i neangažovanih zemalja,...


Veliko interesovanje djece i omladine za audiciju | Palelive.com\nPočetna Regija Istočno Sarajevo Veliko interesovanje djece i omladine za audiciju\nISTOČNO SARAJEVO – Na audiciju za najveće dječije muzičko takmičenje “Ritam Evrope”, koja je održana danas u Istočnom Sarajevu, prijavio se veliki broj djece i omladine od 12 do 20 godina, talentovanih za ples i pjevanje.\nGrad Istočno Sarajevo izrazio je želju da na ovom takmičenju predstavlja Srbiju, te će kandidat koji bude predstavljao Istočno Sarajevo izvoditi numeru na srpskom jeziku.\nDirektor Programa “Ritam Evrope” Igor Karadarević rekao je novinarima da će finalno takmičenje biti održano krajem maja ili početkom juna u dvorani “Peki” na Palama, uz direktan televizijski prenos na Radio-televiziji Republike Srpske /RTRS/.\nKaradarević je naveo da se djeca ponašaju kao pravi profesionalci onog trenutka kada uđu u salu.\n“Na takmičenju će učestvovati djeca i omladina iz 14 gradova i opština Republike Srpske. Pokušali smo i male i velike lokalne zajednice da uključimo jer smatramo da sva djeca Srpske zaslužuju ovakvu vrstu takmičenja i iskustva”, naglasio je Karadarević i dodao da će djecu birati isključivo na osnovu njihovog kvaliteta.\nOn je rekao da je “Ritam Evrope” pobjedniku obezbijedio putovanje u neku zemlju u Evropi.\nPrema njegovim riječima, takmičare će u narednih nekoliko mjeseci obučavati tim stručnjaka iz Beograda sa višegodišnjim iskustvom u pripremi i realizaciji velikih šou programa.\nŠef kabineta gradonačelnika Istočnog Sarajeva Ognjen Jugović istakao je da mu je čast što će Istočno Sarajevo biti grad domaćin finalnog takmičenja, koje će prvi put biti održano u Republici Srpskoj.\nJugović je rekao da je grad pokazao sposobnost da organizuje veće događaje, te da će nastaviti da pruža podršku ovakvim manifestacijama.\n“Ova manifestacija pruža priliku za promociju grada Istočno Sarajevo, kao i promociju djece i omladine da bi se njihov talenat vidio šire od Republike Srpske”, naglasio je Jugović.\nMilan Milinković /18/ sa Pala rekao je da je već devet godina uzastopno prvak BiH u plesu, te da ima puno iskustva u takmičenjima, kao i da se nada pobjedi.\nDvaaestogodišnja Sara Veljančić iz Mokrog rekla je da se prijavila jer je željela da pokaže talenat u pjevanju.\nPrethodni članakGorio automobil na parkingu u Spasovdanskoj ulici\nNaredni članakOdbojkaši “Jahorine” u nedelju dočekuju “Crvenu Zvijezdu” iz Obudovca


Mejkeri iz Srbije i Hrvatske 3D štampom protiv koronavirusa\n► Mejkeri iz Srbije i Hrvatske 3D štampom protiv koronavirusa\nMejkeri, ljudi koji se bave 3D štampom, iz Srbije i Hrvatske pokrenuli su incijativu da pomoću 3D štampe prave maske sa vizirima kako bi zaštitili zdravstvene radnike od koronavirusa, saopštio je danas EU info centar.\nZa samo nekoliko dana organizovali su se volonteri, kompanije, laboratorije, inkubatori iz obe države kako bi doprineli borbi protiv pandemije i pomogli medicinskom osoblju. Inicijativu je pokrenula Fejsbuk grupa "Vizionari Srbije" i uputila apel svim ljudima koji poseduju 3D štampač da se priključe akciji štampanja nosača vizira.\nTako se ova ideja proširila i van granica naše zemlje kroz saradnju dve zemlje na projektu "XBIT — Prekogranična IT mreža za konkurentnost, inovaciju i preduzetništvo".\nProjekat se radio u Hrvatskoj i Srbiji sa ciljem da se razviju dve nove digitalne zajednice, kroz osnivanje i razvoj dva nova centra, sa obe strane granice - jedan u Startit centru u Inđiji (Vojvodina), a drugi u Donjem Miholjcu, u Hrvatskoj.\nRealizovao ga je konzorcijum koji čine vodeći partner, SEE ICT, Poduzetnički inkubator OSVIT iz Donjeg Miholjca, Opština Magadenovac, Fakultet tehničkih nauka iz Novog Sada i Ministarstvo telekomunikacija i trgovine Srbije.\nProjekat finansira Evropska unija kroz Interreg IPA prekogranični program saradnje Hrvatska-Srbija 2014-2020.\n"Maske su slate u Beograd, do sada u KBC Srbija i KBC Zvezdara i priprema se isporuka za KBC Bežanijsku kosu. Produkcija je za naše podneblje prebačena u Beograd za sada, a dnevno možemo izraditi oko tridesetak vizira", rekao je Nenad Jovanovski, menadžer nacionalne mreze Startit centara.\nU poslednjih sedam dana, od početka kampanje, uspešno je otpremljeno ukupno 350 maski za vizir, a narednih dana biće pripremljeno dodatnih 700 komada za distribuciju, što će omogućiti da najmanje 1.000 zdravstvenih radnika iz više od 30 zdravstvenih ustanova u Srbiji i Hrvatskoj rade u potpunosti zaštićeni.


EU u ovom trenutku ima druge brige\nMinistar spoljnih poslova Srbije Ivica Dačić ocenio je danas da to što Hrvatska iz „suštinskih razloga“ nije dala saglasnost o otvaranju poglavlja 23 u pregovorima EU o članstvu sa Srbijom ne znači da poglavlje neće biti otvoreno 30. juna, ali da Evropska unija (EU) u ovom trenutku ima druge brige.\n„Tehnički je to sve moguće, ali mislim da u ovom trenutku EU ima druge brige, a da ova nije glavna. Mislim da je u interesu same EU da izadje u susret što bržem otvaranju poglavlja zato što zemlje zapadnog Balkana nasuport Velikoj Britaniji imaju zajednički interes da postanu članice“, rekao je Dačić novinarima u Beogradu.\nOn je kazao da Srbija „od samog početka“ nije želela da je Hrvatska uslovljava bilo čime i da to nije pitanje odnosa Hrvatske prema Srbiji, već pitanje odnosa Hrvatske prema svim zemljama članica EU koje to ne podržavaju.\n„Ukoliko može da se otvori sada u junu, ukoliko nem onda u julu ili nekom drugom mesecu“, dodao je Dačić.\nMinistarka bez portfelja zadužena za evrointegracije Jadranka Joksimović ocenila je da je Srbija na „sasvim dobrom putu“ i da današnji sastanak u Briselu ništa bitnije neće ugroziti dinamiku njenih evrointegracija.\n„Da li ćemo biti spremni do kraja holandskog predsedavanja, 30. juna, ili ćemo ući u jul kada Slovačka preuzme predsedavanje, mi smo uradili sve što je do nas, sve drugo je na EK i zemljama članicama“, rekla je Joksimovićeva.\nTo su agenciji Beta rekli zvaničnici u Savetu ministara EU u Briselu po završetku sastanka Radne grupe za susedstvo, proširenje i Zapadni Balkan (COELA), koji su podvukli da je zasad jedino pouzdano da će 30. juna biti održana Medjuvladina konferencija EU-Turska na kojoj će biti otvorena nova poglavlja u pregovorima s Ankarom.\n„Odredjene, mada neizvesne mogućnosti još postoje da se i sa Srbijom otvore nova poglavlja“, objasnili su upućeni funkcioneri u Savetu ministara EU, rekavši da Hrvatska medjutim nije odustala od svog protivljenja regionalnoj nadležnosti srpskog suda za ratne zločine i pri zahtevu za veća prava hrvatske manjine u Srbiji.\nAko izostane nužna jednoglasnost o otvaranju poglavlja 23 i 24 u pregovorima sa Srbijom, to bi ona bilo pomereno za juli ili septembar ove godine.


Otvorena jahačka staza od Vojvodine do Hercegovine - News - Turistički svet\n- Konjički turizam jedan je od najpopularnijih oblika avanturističkog turizma kojim se bavi oko 45 miliona ljudi samo u Evropi, a i dalje se širi. Na jugoistočnu Evropu proširio se osamdesetih godina, međutim do sada nije imao regionalnu dimenziju na zapadnom Balkanu - kazala je Snježana Derviškadić, vođa projektnog tima za razvoj i promociju turizma pri Veću za regionalnu suradnju.\nStaza je zasnovana na deonicama dugim 10 do 20 kilometara, na kojoj će se primenjivati pristup "Robinzon danju, kralj noću" pri čemu će tokom dana biti organizovana konjička avantura kroz prirodu, dok će večeri biti vreme za odmor i pripovedanje, odnosno upoznavanje s lokalnom kulturom i načinom života.\n- Već smo imali iskustva u razvoju lokalnog konjičkog turizma u Vojvodini, uglavnom na području Palićkog jezera i Subotice. Bespovratna finansijska sredstva koja smo dobili od projekta za turizam Veća za regionalnu saradnju omogućila su nam da uspostavimo regionalnu saradnju koja je nedostajala među uzgajivačima konja na zapadnom Balkanu, kao i da lokalna domaćinstva i njihove porodice uključimo u industriju turizma - istakla je Isabell Lanyi Hnis, predsednica Fonda turistički klaster mikroregije Subotica-Palić.


ponedeljak , decembar 9 2019\nPočetna / KATEDRA / Biblioteka odbačenih knjiga\nSana Life 7. februara 2018.\tKATEDRA, ZANIMLJIVOSTI Ostavite komentar\nSastav komunalnog otpada može da bude veoma raznolik.\nU zemljama koje nemaju razvijen sistem upravljanja otpadom, lako se mogu naći zajedno otpad od hrane, ambalaža, stara garderoba, papir i karton. A svi smo sigurno čuli i makar jednu priču o predmetima koje su sakupljači smeća nalazili u kontejnerima. Iako za njihove stare vlasnike ove odbačene stvari nisu više imale upotrebnu vrednost, radnici gradske čistoće su u pojedinim predmetima uočavali dragocenost i podarili im novi život.\nIzvor: Eko zona Eko tim Centra za razvoj ideja\nOznakeAnkara biblioteka knjige otpad zanimljivosti\nPrethodni Iranska umetnica sanja o boljem svetu u Centru za migrante\nSledeći „Inner circle“-Sa Jamajke na otvaranje Nišvila!


Najmoćnija kompanija na svetu za koju nikada niste čuli – Bankar.rs\nHome/SVE VESTI/Najmoćnija kompanija na svetu za koju nikada niste čuli\nU pozadini raprava o posledicama po nemačku politiku nakon najave o povlačenju kancelarke Angele Merkel, “isplivala“ je priča o do sada široj javnosti potpuno nepoznatom investicionom fondu “Blekrok“, kojeg mediji nazivaju “najmoćnijom svetskom kompanijom za koju nikada niste čuli“ a najžešći kritičari “kompanijom koja poseduje svet“.\nIako je Fridrih Merc izgubio na izborima za naslednika Angele Merkel na čelu Hrišćansko-demokratske unije (CDU), anlitičari već komentarišu da će on biti kamen oko vrata novoj predvodnici ove partije, Anegreti Kramp-Korenbauer. Ovaj nemački biznismen, kojeg su u predizbornoj kampanji nazivali i “anti-Merkel“ kandidat, prema pisanju nemačkih medija naklonjen je krupnom kapitalu i želji da svojim političkim delovanjem kompanije još više oslobodi dažbina i zakonskih stega. Činjenica da Merc rukovodi nemačkim ogrankom američkog investicionog fonda “Blekrok“ (“BlackRock“), podstakla je i rasprave da li njegov povratak na političku scenu predstavlja pokušaj svetskih finansijskih moćnika da za “direktora“ najjače evoropske ekonomije postave “američkog štićenika“, čime se zašlo i u dvorište pomenutog investicionog fonda, kojeg su mediji krstili kao “najmoćniju svetsku kompaniju za koju nikada niste čuli“, piše magazin Biznis i finansije.\nU preispitivanju Mercove političke, ali pre svega poslovne karijere kao čoveka koji trenutno, po sopstvenom priznanju, zarađuje oko milion evra godišnje, nemačkoj javnosti – koja i dalje sa manje blagonaklonosti nego američka gleda na spregu krupnog biznisa i politike – mediji su predočili i detalje koji ga kandiduju za titulu “Nemca koji je najbolje povezan sa zvaničnim Vašingtonom“. Tome u prilog se, između ostalog, navodi njegovo rukovođenje organizacijom “Atlantski most“, grupe uticajnih političara i privrednika koji se zalažu za jačane veza između SAD i Nemačke, članstvo u Trilateralnoj komisiji koju je osnovao Dejvid Rokfeler, a pojedini nemački mediji ga povezuju i sa investicionom bankom Rotšild i to upravo preko investicionog fonda “Blekrok“. Dodatni poslić\nAli zašto je baš ovaj investicioni fond toliko važan? Britanski magazin “Ekonomist“ je, pišući o njemu pre nekoliko godina, zaključio da bi na pitanje ko ustvari vlada svetom, teoretičari zavere najpre uperili prstom na neku od globalnih banaka, naftnog giganta ili tehnološku kompaniju, ali ne i na “Blekrok“ koji ima najveći pojedinačni ulagački udeo u takvim globalnim korporacijama. Prema svedočenju bivšeg predsednika američkih Federalnih rezervi, Pola Vokera, “Blekrok“ je najmoćnija finansijska korporacija na planeti. Poznati ruski ekonomista Valentin Katasonov tvrdi da je njihov uticaj ravan onom koji imaju kompanije “Džej Pi Morgan“, “Goldman Saks“ i “Morgan Stenli“ – zajedno.\nPored ocena da je najmoćniji, za “Blekrok“ se tvrdi i da je najzatvoreniji koncern za upravljanje imovinom na svetu, koji je prema podacima s kraja marta ove godine, upravljao imovinom od oko 6,3 biliona (6.300 milijardi) američkih dolara, a nadgleda još najmanje 11 biliona dolara, poslujući sa barem sto država preko svojih 70 kancelarija u 30 zemalja. Ovaj konzorcijum ima suvlasničko učešće u preko 17.000 firmi širom sveta, a kako navode analitičari, veliki deo tog bogatstva je stekao špekulacijama baš tokom finansijske krize 2008 godine, postavši jednom od najvećih “banaka u senci“.\nMada se Fond zvanično reklamira krajnje stereotipno, kao organizacija koja nudi usluge upravljanja investicijama, rizičnim kapitalom i konsalting za institucionalne i privatne klijente, najžešći kritičari ga optužuju da na osnovu svojih veza sa svim moćnim korporacijama u gotovo svakoj industriji, ali i velikim brojem političkih zvaničnika ostvaruje takav finansijski i društveni uticaj, da bi njegov promotivni slogan komotno mogao da glasi: “Kompanija koja poseduje svet!“\nNjen prvi korak ka “svetskom tronu“ započeo je kasnih osamdesetih prošlog veka kao “dodatni poslić“ sa vrednosnim papirima i obveznicama, za koji je jedan privatni equity fond angažovao Larija Finka, dotadašnjeg brokera investicione banke “Frst Boston“. Fink je osnovao investicioni fond “Blekrok“ 1988. godine, koji je počeo sa osam zaposlenih u jednoj kancelariji, a njegov vrtoglavi uspon je iniciran bankrotom investicione banke “Liman braders“ po izbijanju svetske finansijske krize 2008. godine. Naime, “Blekrok“ je već u to vreme bio poznat po svojoj ekspertizi za kontrolu rizika u investiranju, za čiji model već pomenuti časopis “Ekonomist“ tvrdi da je bio kudikamo bolji od onih zastarelih, kakve su primenjivali ’Mudis’ i ’S&P’ do 2008. godine, te da su i ostali giganti u finansijskom svetu zauzeli isti pristup, “izbegao bi se veći deo haosa koji je nastao poslednje decenije“.\nAko ne pre finansijske krize, “Blekrok“ se istakao po njenom izbijanju u poslovima vezanim za “umanenje štete“ koju su izazvali olako odobravani hopotekarni krediti, toliko da je ovaj fond od malog upravnika imovinom izrastao u “spasioca“ i “isterivača duhova“ sa Volstrita. U isto vreme, njegov izvršni direktor Lari Fink je postao sinonim za najmoćnijeg čoveka na Vol Stritu, baš zbog svog velikog ekonomskog i političkog uticaja, posebno ako se ima u vidu da “Blekrok“ upravlja i sa preko 90% penzijskih rezervi Sjedinjenih Država.\nPrema jednoj ranijoj studiji Univerziteta u Amsterdamu, od ukupno 3.900 firmi na berzi u SAD, “Blekrok“ je najveći akcionar u 1662 njih. Od tih kompanija zavisi više od 23,5 miliona američkih radnika. “Blekrok“ je i akcionar u bar 438 preduzeća u indeksu S&P 500, koji uključuje najvećih 500 kompanija u SAD, koje čine preko 80% ukupnog tržišnog kapitala tog indeksa. Fond je i glavni akcionar u skoro svim nemačkim kompanijama DAX-a i najveći pojedinačni vlasnik desetak najboljih nemačkih kompanija, uključujući Bayer, BASF, Vonovia, Allianz i E.ON. U tom kontekstu, nemački mediji navode i da je jednom prilikom Lari Fink, navodno u šali izjavio: “Rapolažemo sa toliko novca, da ne znamo više gde da ga uložimo“.\nUprkos tolikom presipanju para, kompanija je ipak rešila da uštedi na svojim menadžerima, sudeći barem po najavi da će 13% njih zameniti veštačkom inteligencijom, a sve u želji da “spoji tradicionalne metode investiranja sa novim tehnologijama“. Fond je osnovao i radnu grupu koja analizira trgovinu kriptovalutama i primenu blokčejn tehnologije, kako bi se procenile mogućnosti za ulaganje u bitkoin i bitkoin fjučerse. Ovu vest je potvrdio i Lari Fink, što je izazvalo ne malo čuđenje u stručnoj javnosti, imajući u vidu da je do tada bio poznat kao veliki protivnik bitkoina, nazivajući ga “instrumentom za pranje novca“. No, izvori bliski “Blekroku“ tvrde kako formiranje ove radne grupe nije nikakva novost, odnosno da ona postoji još od 2015. godine, ali se sa tom informacijom nije izlazilo u javnost.\nPo svoj prilici, daleko od očiju javnosti su se držale i mnogo važnije informacije, zbog kojih su nemački istražni organi nedavno izvršili pretres u minhenskom sedištu ovog fonda, a u sklopu šire poreske istrage vezane za takozvane “cum-ex“ transakcije iz perioda od 2007. do 2011. godine. Povod je bio izveštaj nemačke istraživačke grupe “Korektiv“, u kojem se navode dokazi da su banke i veliki investitori poreskim manipulacijama izvukli oko 55 milijardi evra iz budžeta evropskih zemalja.\nIstraga je pokazala da je korišćena takozvana šema “cum-ex“, koja uključuje veći broj ulagača koji međusobno kupuju akcije kompanija sa prispelim dividendama ili neposredno pre datuma utvrđenog za dividendu, a onda ih prodaju nakon datuma isplate dividende – ali bez nje. U tom procesu deonica tako brzo menja vlasnika da poreski organi ne mogu da prate i identifikuju pravog vlasnika. Ulagači pritom ostvaruju pravo na višestruke poreske olakšice na dividendu, a potom međusobno dele zaradu dobijenu od novca poreskih obveznika.\nU brojnim spekulacijama povodom otvaranja istrage o poslovanju “Blekroka“, uključujući i one da li je to “nemački odgovor na američki pritisak“, najviše je bilo skepse da sa novcem i moći koju poseduje, ovom fondu neće “faliti ni dlaka s glave“, te da su upravo takve kompanije političare pretvorile u sopstvene marionete, prenosi magazin Biznis i finansije.\nBlackRock Investicioni fond Kompanije


Radio Nešvil – Bogatić » Kako letovati sa niskim platama Kako letovati sa niskim platama – Radio Nešvil – Bogatić\n11. maja 2014. radionesvil\nGrađani Srbije kojima kućni budžet ne dozvoljava letovanje u luksuznim hotelima usred leta mogu da rezervišu jeftinije aranžmane u predsezoni. Tada je moguće da se odmaraju deset dana za samo 60 evra po osobi.\nU turističkim agencijama objašnjavaju da su aranžmani krajem maja ili početkom juna za 20 do 30 odsto jeftiniji nego u jeku sezone, a ukoliko turisti iskoriste i sve popularnije tzv. frst i last minit ponude, znatno će uštedeti. Oni sa najnižim primanjima koriste aranžmane od kraja septembra do početka oktobra, noseći sa sobom hranu koju su prethodnih meseci kupovali u Srbiji na akcijama.\n– Uvek se najpre prodaju jeftiniji aranžmani za letovanja krajem maja, početkom juna ili u septembru, sa apartmanskim smeštajem i autobuskim prevozom, ali se brzo prodaju i najskuplji aranžmani sa avionskim prevozom u hotelima sa pet zvezdica – kaže Aleksandar Seničić, direktor Nacionalne asocijacije turističkih agencija (YUTA).\nNajveći broj naših turista koji letuju u Grčkoj bira apartmanski smeštaj u okviru kojeg ili nemaju uplaćen nijedan obrok ili imaju samo doručak, dok će za ostalo “da se snađu“. Ono na šta mnogi ne računaju je da će ih to “snalaženje“ dobro koštati, pa pored uplate puta četvoročlana porodica za letovanje treba da spremi najmanje još 300 evra.\nNa letovanju u malim mestima najskuplje je snabdevati se namirnicama u malim prodavnicama, jer su tamo cene često i do 30 odsto veće. Zato se turistima koji putuju kolima preporučuje da odu do najbližeg hipermarketa u blizini mesta u kome letuju, gde su cene često niže nego kod nas. Oni koji dolaze autobusom u malo mesto koje nema hipermarket, preporučuje se da se u Srbiji snabdeju gotovim jelima i suhomesnatim i polutrajnim proizvodima.\nTuristički aranžmani često ne uključuju internet u hotelu, upotrebu ležaljki i suncobrana pored hotelskih bazena, a često se dodatno plaća i korišćenje klima uređaja i parkinga. Ovi neplanirani rashodi koštaju turiste još najmanje 100 evra, pa je dobro računati na njih pre polaska na letovanje.\nRoditeljima koji putuju sa bebama preporučuje se da gde god putuju ponesu dovoljno gotovih bebi-obroka, pelena, sokova, bar za prva dva dana, dok ne nađu povoljnu prodavnicu. Neke majke na letovanje nose sa sobom bebi-hranu za ceo period boravka, kako bi izbegle nezgode sa stomakom, zbog hrane na koju beba nije navikla.\nDabrovi i ljudi u Mačvi-Glas opštine Bogatić 27.06.2016\n27. juna 2016. radionesvil Komentari su isključeni na Dabrovi i ljudi u Mačvi-Glas opštine Bogatić 27.06.2016\nPočinje merenje srednje brzine između naplatnih rampi\n4. septembra 2017. radionesvil Komentari su isključeni na Počinje merenje srednje brzine između naplatnih rampi


Opština najoštrije osuđuje napad na Igora Tomkića | Opština Berane\nOpština najoštrije osuđuje napad na Igora Tomkića\n„Opština Berane najoštrije osuđuje prebijanje Igora Tomkića, našeg sugrađanina, i poziva sve nadležne organe da odgovaraju oni koji su ovo djelo napravili, kao i da se utvrde sve prethodne činjenice koje su dovele do toga. Ujedno, javno pozivamo da se utvrdi zbog čega porodici Tomkić nije pružena adekvatna zaštita u prethodnom periodu, ako se uzme činjenica da su i ranije bio meta napada.\nNa žalost, pomenuti događaj ne predstavlja izolovan slučaj u našem gradu, i ne želimo da ga bilo ko doživljava kao nacionalistički ispad. Podsjećamo da je Berane bilo i ostalo harmoničan, multietičan grad i to smo dokazali i u ranijim, mnogo težim vremenima, kada su vrata ovoga grada bila otvorena za raseljena lica svih nacionalnosti. U tom pravcu ne želimo da bilo ko Berane predstavlja kao sredinu netrpeljivosti, netolerancije ili loših međunacionalnih odnosa. Takvu vrstu optužbe, ma od koga dolazila, sa indignacijom odbacujemo, i doživljavamo kao smišljenu, zlonamjernu činjenicu, uz očigledno skrivanje suštinskih problema.\nOno što je simptomatično jeste da je naš sugrađanin i ranije prijavljivao da su njemu prijetili, i na žalost, organi koji su dužni da mu garantuju bezbjednost su bili i u obavezi da to učine. Sa svim ovim činjenicama, bio je upoznat i predsjednik opštine Berane Dragoslav Šćekić, koji je bio u komunikaciji sa Igorom Tomkićem, i u toku sa njegovim problemom.\nI na samom kraju želimo da pošaljemo poruku da je Berane bilo i ostalo nacionalno tolerantan grad, otvoren za sve dobronamjerne ljude. Ali ovaj slučaj, zatim slučaj sa djevojčicom koji je potresao cijeli grad odslikava dijelom i stanje u kojem se trenutno nalazi društvo, i što je još gore šalje poruku da kriminal, nasilje, prodaja i konzumiranje droge, nošenje vatrenog oružja još uvijek predstavljaju veliki problem za naš grad, ali i državu u cjelini. Isto tako, pozivamo bezbjedonosne organe da ovakvi i slični nemili događaji ne budu vezani za ime naših Berana, kao što vas podsjećamo da je svojevremeno i prvi čovjek ovoga grada bio meta nasilnika i huligana. Svako treba da odgovara za činjenje ili nečinjenje. Porodica Tomkić, kao i svaka druga društveno odgovorna familija, mora da uživa svu bezbjednost ovoga grada i ove države. Bezbjednost građana mora biti interes svih nas, kako lokalne uprave, tako i državnih organa, jer samo bezbjedan i miran grad je garant dobrih međuljudskih i svakih drugih odnosa.\nOpština Berane još jednom poziva Upravu policije, tužilaštvo i sudske organe da, u skladu sa zakonskim ovlašćenjima, do kraja ispitaju ovaj slučaj“, stoji u saopštenju za javnost Biroa sa odnose sa javnošću Opštine Berane.


Najveći akcionar u PJSC Severstal i drugi najveći ruski proizvođač čelika, u želji da diverzifikuje svoje investicije, planira da uloži svoje vreme i novac u online obrazovanje, zapošljavanje i finansiranje startap kompanija.\n"Naš cilj je da stvorimo platformu, ekosistem koji će pomoći osobi da razvija svoju karijeru, od vrtića do penzije", rekao je Artem Kumpel, čelnik ove organizacije.\nTehnološki napreci u automatizaciji, robotici i veštačkoj inteligenciji ubrzavaju promene u poslovanju i dostuposti radne snage širom sveta. Pored toga, ove promene ukidaju neke poslove i potiskuju mnoge da se ponovo usavršavaju u oblasti ekonomije znanja. O tome najbolje govori podatak da je globalna potrošnja na obrazovanje premašila 5 triliona dolara u 2014. godini, dok digitalno učenje obuhvata samo 2 posto tržišta.\nZato "Severgroup" nastoji da izgradi portfolio onlajn obrazovnih, kadrovskih konsultanata i agencija za zapošljavanje, kako bi pružio usluge obuke i razvoja karijere. "Severgroup" je ostvario prvu akviziciju u februaru, kupivši kontrolni udeo u online platformi "Remontnik.ru", da bi se u julu proširio kupovinom platforme za optimizaciju zapošljavanja "Potok.io", a zatim uzeo i udeo u online platformi "Netologi Group". Indeks Billionaires Bloomberg-a vrednuje ove internet startape na oko 55 miliona dolara.\nMordašov nije postavio finansijska ograničenja za ovu vrstu ulaganja i želi da u narednih 5 do 7 godina podigne godišnji prihod na nekoliko milijardi dolara, a svom portfelju do kraja godine može dodati još dve kompanije.\n„Kao što je Amazon.com Inc. postao onlajn prodavnica za sve od igle do lokomotive, tako mi želimo postati tržište u oblasti tehnologije, ljudskih resursa i obrazovanja", rekao je Kumpel.\nGužve na granicama, na prelazu ka Bugarskoj čeka se i do četiri sata\nĐoković četvrti put osvojio Vimbldon\nDnevni izveštaj sa svetskih berzi 16.07.2018.\nKineski uvoz iz Severne Koreje smanjen za 92,6 odsto


Saudi Aramco čiji je vlasnik princ Salman, je time postala najvrednija javna kompanija na svetu u ovom trenutku, ispred američkih divova Apple, Microsoft, Alphabet (Google), Amazon itd.\nNo, ona nije najvrednija kompanija u istoriji čovečanstva, prenosi biznis info.ba.\nTo je bila prva međunarodna korporacija i prva kompanija koja je ponudila svoje deonice javnosti, čime je praktično provela prvu inicijalnu javnu ponudu dionica (IPO).\nOva kompanija poznata po skraćenici VOC prema njenom imenu na holandskom (Vereenigde Oost-Indische Compagnie), osnovana je 1602. kraljevskom poveljom kojom joj je poveren 20-godišnji monopol na trgovinu s Azijom. prenosi Biznisinfo.ba\nDelimično zbog ove kompanije Amsterdam je dva veka bio finansijski centar kapitalizma. VOC je transformirao svijet i finansijska tržišta.\nPre uspostavljanja VOC-a, svi brodovi su finansirani pojedinačno od strane trgovaca. Trgovci su počeli investirati u nekoliko brodova istovremeno tako da, ako se jedan ne vrati, nisu bili na velikom gubitku.


Sportske.net - Manojlović: "Presrećan sam, ništa od ovoga nisam očekivao"\nManojlović: "Presrećan sam, ništa od ovoga nisam očekivao"\nGolman Crvene zvezde Filip Manojlović priznao je da nije očekivao da će u svega nekoliko nedelja stati na gol šampiona Srbije i dobiti poziv u nacionalni tim.\nJedan od najtalentovanijih srpskih golmana Filip Manojlović rekao je da nije očekivao da će tako brzo dobiti šansu u Crvenoj zvezdi, a posebno ga je obradovao i poziv selektora reprezentacije Slavoljuba Muslina.\n"Sve je ovo neočekivano. Drago mi je što sam se vratio u svoj klub. Nisam očekivao da će se sve to tako brzo desiti. Prijaju mi pohvale koje dobijam, to me gura da radim još bolje i jače i da se što više dokazujem", rekao je Manojlović agenciji Beta.\nManojlović je sezonu počeo kao pozjamljen igrač u Bačkoj. Posle dobrih igara u Bačkoj Palanci, ali i loše forme Damira Kahrimana, stručni štab Zvezde je odlučio da ga vrati, a prvu šansu je dobio na najvećem ispitu, u "večitom" derbiju protiv Partizana.\n"Bio sam spreman da odmah zaigram, iako se sve desilo veoma brzo. Iskustvo iz Bačke mi mnogo znači. Dok sam bio u Bačkoj, igrao sam i protiv Partizana i protiv Vojvodine, što mi je pomoglo da sve lakše podnesem", kazao je Manojlović, koji je posle "večitog" derbija branio u Kupu protiv ČSK-a i prvenstvu protiv Vojvodine.\nGovoreći o duelu sa Partizanom (0:1), Manojlović je naveo da nije osetio nikakav pritisak, niti opterećenje, već da je samo radio svoj posao.\nOn je na tri utakmice ove sezone u Zvezdi primio dva gola, ali je bio iskren i rekao da baš i nije imao mnogo posla na tim susretima.\n"Nije bilo puno šuteva i mnogo šansi. Ali, zadovoljan sam kako komuniciram sa odbranom i kako obavavljamo posao. Primili smo dva gola na tri utakmice, što nije loše, ali ćemo se truditi da to bude još bolje", kazao je Manojlović.\nMladi golman šampiona Srbije je u međuvremenu dobio poziv selektora Muslina i biće u timu igrača iz Superlige na prijateljskoj utakmici protiv Katara.\nPrema njegovim rečima, poziv je neočekivan i veoma mu je drago što ga je dobio.\n"Neočekivano, zaista. Veoma mi je drago što sam ovde i radujem se što sam deo reprezentacije. Uvek ću davati sve od sebe, kao i do sada, treniraću maksimalno i nadam se da ću iskoristiti šansu ako mi se bude ukazala", rekao je Manojlović.\nFilip Manojlović je član generacije srpskih omladinaca, koja je prošle godine na Novom Zelandu postala prvak sveta. Ovaj dvadesetogodišnjak je tada bio zamena kapitenu Predragu Rajkoviću.\nUpitan da li će zapretiti bivšem saigraču iz Zvezde i omladinske selekcije, koji je u međuvremenu postao prvi golman A reprezentacije, Manojlović je uz osmeh odgovorio da "nema pretnji niti bilo čega".\n"Redovno se čujem se Rajkom, mada nismo razgovarali otkako sam dobio Muslinov poziv. Nismo još pričali o ovome, ima vremena", naveo je Manojlović.\nManojlović će večeras verovatno dobiti šansu na utakmici protiv Katara. Konkurent će mu biti golman Partizana Filip Kljajić.\nUtakmica Srbije i Katara igra se večeras od 18 časova u Dohi.\nSve je ovo očekivano jer je reprezentacija postala izlog za prodaju zvezdinih igrača što će u budućnosti biti sve više i više očiglednije.\nOdlican potencijal,ima kefalo i mislim da mu predstoji lepa karijera.Rajko dobija ozbiljnu konkurenciju iako se ni on jos nije dokazao preko koliko bi mogao...\nСамо добро радо на тренинзима јер твоје време долази.